open-index/open-wikipedia-markdown huggingface dataset:
এ কে এম ফজলুল হক (শেরপুরের রাজনীতিবিদ)

**এ কে এম ফজলুল হক** একজন বাংলাদেশী রাজনীতিবিদ। তিনি শেরপুর-৩ আসনের সংসদ সদস্য ছিলেন।

## জন্ম ও প্রাথমিক জীবন
এ কে এম ফজলুল হক ১৯৪৯ সালের ১৬ জানুয়ারি শেরপুরে জন্মগ্রহণ করেন। তিনি বিএসসি ইঞ্জিনিয়ারিং ডিগ্রী অর্জন করেন।

## কর্মজীবন
পেশাগত জীবনে তিনি একজন ইঞ্জিনিয়ার ছিলেন।

### রাজনৈতিক জীবন
ছাত্র জীবন থেকেই তার রাজনীতিতে পদাচারণা শুরু। রাজনৈতিক জীবনে তিনি বাংলাদেশ আওয়ামী লীগের সাথে যুক্ত হন।এছাড়া তিনি শেরপুর আওয়ামী লীগের অন্যতম সংগঠক। ২০০৮ সালের নবম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে শেরপুর-৩ আসনে তিনি প্রথমবার সংসদ সদস্য নির্বাচিত হন। এরপর ২০১৪ সালের ১০ম ও ২০১৮ সালের একাদশ জাতীয় সংসদ নির্বাচনে তিনি আওয়ামী লীগের প্রার্থী হিসেবে শেরপুর-৩ আসন থেকে সংসদ সদস্য নির্বাচিত হন। 

### মিড ডে মিল
২০১৭ সালে এ কে এম ফজলুল হক শেরপুরের শ্রীবরদীতে মিড ডে মিল কর্মসূচীর উদ্বোধন করেন। শিক্ষার্থী ঝরে পড়া রোধ, বিদ্যালয়মুখী ও পাঠ উন্নতির লক্ষ্যে শেরপুরের উত্তর শ্রীবরদী সরকারি প্রাথমিক বিদ্যালয়ের প্রায় ১শ ১৫জন শিক্ষার্থীদের মাঝে মিড ডে মিল ও একটি করে টিফিন বক্স বিতরণ করা হয়।

## পারিবারিক জীবন
হকের ভাই শেরপুর-৩ আসনের সাবেক সংসদ সদস্য সেরাজুল হক। তার ভাতিজা মাহমুদুল হক রুবেলও শেরপুর-৩ আসনের সাবেক সংসদ সদস্য।

## তথ্যসূত্র

বিষয়শ্রেণী:১৯৪৯-এ জন্ম
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:একাদশ জাতীয় সংসদ সদস্য
বিষয়শ্রেণী:শেরপুর জেলার রাজনীতিবিদ
বিষয়শ্রেণী:নবম জাতীয় সংসদ সদস্য
বিষয়শ্রেণী:দশম জাতীয় সংসদ সদস্য
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী সরকারি চাকরিজীবী
বিষয়শ্রেণী:শেরপুর জেলার ব্যক্তি
বর্তনী নকশাকরণ

**বর্তনী নকশাকরণ** () একটি সাধারণ বৈদ্যুতিক পরিভাষা। এটি দ্বারা একটি সমন্বিত বর্তনীতে পৃথক পৃথক ট্রানজিস্টর বসানোর কাজ থেকে শুরু করে অতিজটিল ও সূক্ষ্ম ইলেকট্রনিক ব্যবস্থা সৃষ্টি প্রক্রিয়াকেও বোঝানো যায়।
 
সরল বৈদ্যুতিক বর্তনীর ক্ষেত্রে নকশাকরণ প্রক্রিয়াটি একজন ব্যক্তিই সম্পাদন করতে পারেন এবং এজন্য কোন পরিকল্পিত বা সুসংগঠিত প্রক্রিয়ার প্রয়োজন হয় না। অন্যদিকে জটিল কোনও বৈদ্যুতিক ব্যবস্থা নকশা করার সময় বহুসংখ্যক নকশাবিদের একটী দল নিয়মানুগ বা পদ্ধতিগত উপায়ে আগান এবং অনেক সময় নিয়ন্ত্রিত কম্পিউটার সিমুলেশনের সাহায্য নেন।

সমন্বিত বর্তনীর স্বয়ংক্রিয় নকশাকরণ প্রক্রিয়াতে “বর্তনী নকশাকরণ” বলতে নকশাকরণ চক্রের সেই ধাপটিকে বোঝায়, যে ধাপে সমন্বিত বর্তনীটির “স্কিম্যাটিক্স”টি (Schematics) উৎপাদিত হয়। সাধারণত এই ধাপটি যুক্তিভিত্তিক নকশাকরণ (logic design) এবং ভৌত নকশাকরণের (physical design) মধ্যবর্তী ধাপ।

## তথ্যসূত্র

বিষয়শ্রেণী:ইলেকট্রনিক প্রকৌশল
খোরশেদ আরা হক

**খোরশেদ আরা হক** (জন্ম: ১০ মে, ১৯৪০ মৃত্যু: ১২ জুলাই, ২০২২) ছিলেন একজন বাংলাদেশী রাজনীতিবিদ ও সংসদ সদস্য। তিনি জাতীয় পার্টির সদস্য। তিনি মহিলাদের জন্য সংরক্ষিত আসন থেকে নির্বাচিত হন।

## জন্ম ও পারিবারিক পরিচিতি
খোরশেদ আরা হক কক্সবাজারে জন্মগ্রহণ করেন। তিনি কক্সবাজারের দক্ষিণ কলাতলীতে বসবাস করেন।

## রাজনৈতিক জীবন
খোরশেদ আরা হক বাংলাদেশ জাতীয় পার্টির একজন সদস্য। মহিলাদের জন্য সংরক্ষিত আসন-৫০ থেকে তিনি সাংসদ নির্বাচিত হয়েছেন। একই সাথে জনপ্রশাসন মন্ত্রণালয় সংক্রান্ত সংসদীয় স্থায়ী কমিটির একজন সদস্য হিসেবে দায়িত্ব পালন করছেন।

## নির্বাচন
খোরশেদ আরা হক বাংলাদেশ জাতীয় সংসদে মহিলাদের জন্য সংরক্ষিত আসন থেকে প্রতিদ্বদন্দীতা করেন। তার প্রতিদ্বন্দী আওয়ামী লীগের প্রার্থী সাবিহা নাহার বেগমের প্রার্থীতা বাংলাদেশ নির্বাচন কমিশন বাতিল করে দেয়, কারণ তার টেলিফোন বিল বাকি ছিলো। তার বকেয়া বিল ছিলো ২ লক্ষ ২৩ হাজার ৪৮৮ টাকা। তিনি বকেয়া বিল পরিশোধ করেন এবং আবার মনোনয়ন জমা দেন। কিন্তু বাংলাদেশ নির্বাচন কমিশন তা গ্রহণ করে নি। তাই খোরশেদ আরা হক বাধাহীন ভাবে বিজয়ী হন। ১০ এপ্রিল নির্বাচন কমিশন (ইসি) নির্বাচিত ঘোষণা করে এবং একই দিনে নির্বাচন কমিশন তার নামে গ্যাজেট প্রকাশ করে।

নারী অধিকার আদায়ের আন্দোলনে তিনি বাংলাদেশে একজন উল্লেখযোগ্য নারী অধিকার কর্মী। জাতীয় সংসদে তিনি অর্থমন্ত্রী আবুল মাল আব্দুল মুহিতের ১৫% মুসক নীতির সমালোচনা করেন। কক্সবাজারে রোহিঙ্গাদের ত্রান বিতরণে একটি সরকারি প্রতিনিধিদলের প্রতিনিধি ছিলেন তিনি।

## আরও দেখুন
* ১০ম জাতীয় সংসদ নির্বাচন - ২০১৪
* বাংলাদেশের জাতীয় সংসদের সদস্যদের তালিকা

## তথ্যসূত্র

## বহিঃসংযোগ
* মাননীয় সংসদ সদস্য খোরশেদ আরা হক  - বাংলাদেশ জাতীয় সংসদ সচিবালয় কর্তৃক প্রকাশিত সংক্ষিপ্ত জীবনী।

বিষয়শ্রেণী:কক্সবাজার জেলার রাজনীতিবিদ
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:দশম জাতীয় সংসদ সদস্য
বিষয়শ্রেণী:জাতীয় সংসদের মহিলা সদস্য
বিষয়শ্রেণী:১৯৪০-এ জন্ম
বিষয়শ্রেণী:২০২২-এ মৃত্যু
বিষয়শ্রেণী:২০শ শতাব্দীতে জন্ম
বিষয়শ্রেণী:২১শ শতাব্দীর বাংলাদেশী নারী রাজনীতিবিদ
বিষয়শ্রেণী:জাতীয় সংসদের সংরক্ষিত মহিলা আসনের সদস্য
সেলিম ওসমান

**এ কে এম সেলিম ওসমান** একজন বাংলাদেশী রাজনীতিবিদ ও সংসদ সদস্য। তিনি বাংলাদেশ জাতীয় পার্টির সদস্য। তার নির্বাচনী এলাকা হলো নারায়ণগঞ্জ-৫।

## কর্মজীবন
২০১৪ সালে তিনি  বাংলাদেশ নিটওয়্যার প্রস্তুত ও রপ্তানিকারক সমিতির সভাপতি নির্বাচিত হন। ২০১৪ সালে তার বড় ভাই মারা যাওয়ার পর তিনি নারায়ণগঞ্জ-৫ আসন থেকে সংসদ সদস্য নির্বাচিত হন। 

## রাজনৈতিক জীবন
সেলিম ওসমান জাতীয় পার্টির সদস্য। ২০১৪ সালের ২৬ জুন নারায়ণগঞ্জ-৫ আসনের উপনির্বাচনে সেলিম ওসমান জাতীয় পার্টির লাঙ্গল প্রতীকে নির্বাচন করে সাংসদ নির্বাচিত হন। তার নিকটতম প্রতিদ্বন্দ্বী ছিলেন নাগরিক ঐক্যের নেতা সাবেক এমপি এস এম আকরাম। 

২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।

## ব্যক্তিগত জীবন
সেলিম ওসমানের বাবা এ কে এম শামসুজ্জোহা ছিলেন প্রখ্যাত আওয়ামী লীগ নেতা ও প্রতিষ্ঠাকালীন সদস্য। তিনি ১৯৭০ সালের নির্বাচনে নারায়ণগঞ্জ থেকে সংসদ সদস্য নির্বাচিত হয়েছিলেন। এরপর আবার ১৯৭৩ সালে তিনি একই আসন থেকে নির্বাচিত হয়েছিলেন। সেলিম ওসমানের মায়ের নাম নাগিনা জোহা। সেলিমের ভাই শামীম ওসমান বাংলাদেশ আওয়ামী লীগের একজন সংসদ সদস্য। সেলিম ওসমানের অপর ভাই নাসিম ওসমান ৪ বার সংসদ সদস্য নির্বাচিত হয়েছেন।

## বিতর্ক
২০১৬ সালে  পিয়ার সাত্তার লতিফ উচ্চ বিদ্যালয়ের প্রধান শিক্ষক শ্যামল কান্তি ভক্তকে ইসলাম অবমাননার অভিযোগে কান ধরে উঠ-বস করানো হয়। ঘটনাটি সারাদেশে ছড়িয়ে পড়ে ও তুমুল বিতর্কের জন্ম দেয়। এতে অভিযোগ উঠে যে সেলিম ওসমানের নির্দেশেই  শ্যামল কান্তি ভক্তকে লাঞ্চিত করা হয়। লাঞ্ছিত করার ঘটনায় মামলা দায়ের করা হয়। এই মামলায় সেলিম ওসমানসহ দুইজনের বিরুদ্ধে অভিযোগ গঠনের বিষয়ে শুনানি হয়।

## আরো দেখুন
* এ কে এম শামসুজ্জোহা
* শামীম ওসমান 
* নাসিম ওসমান

## তথ্যসূত্র

বিষয়শ্রেণী:নারায়ণগঞ্জ জেলার রাজনীতিবিদ
বিষয়শ্রেণী:দশম জাতীয় সংসদ সদস্য
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:একাদশ জাতীয় সংসদ সদস্য
বিষয়শ্রেণী:দ্বাদশ জাতীয় সংসদ সদস্য
বিষয়শ্রেণী:জীবিত ব্যক্তি
বিষয়শ্রেণী:নারায়ণগঞ্জ জেলার ব্যক্তি
এ. কে. এম. শামসুজ্জোহা

**আবুল খায়ের মোহাম্মদ শামসুজ্জোহা** যিনি **এ কে এম শামসুজ্জোহা**  নামে পরিচিত ছিলেন। একজন বাংলাদেশ আওয়ামী লীগের রাজনীতিবিদ ও সাবেক সংসদ সদস্য। তার নির্বাচনী এলাকা নারায়ণগঞ্জ। স্বাধীনতা ও মুক্তিযুদ্ধ ক্ষেত্রে অনন্যসাধারণ ও কৃতিত্বপূর্ণ অবদানের স্বীকৃতিস্বরূপ তাকে ২০১২ সালে মরণোত্তর স্বাধীনতা পদক ২০১১ দেয়া হয়।

## প্রাথমিক জীবন
তিনি ১৯২৪ সালে নারায়ণগঞ্জ জেলায় জন্মগ্রহণ করেন। তার পিতার নাম খান সাহেব এম. ওসমান আলী এবং মাতার নাম জামিলা ওসমান। তিনি ঢাকা বিশ্ববিদ্যালয় থেকে স্নাতকোত্তর ডিগ্রি অর্জন করেন।

## কর্ম ও রাজনৈতিক জীবন
১৯৪২ সালে তিনি নারায়ণগঞ্জ ছাত্র মুসলিম লীগের সাধারণ সম্পাদক হন ও ১৯৪৫ সালে শিক্ষা আন্দোলনে অংশগ্রহণ করেন। ১৯৪৯ সালে তিনি আওয়ামী মুসলিম লীগে সদস্য হিসেবে যোগ দেন। ১৯৫২ সালে তিনি নারায়ণগঞ্জ ভাষা সংগ্রাম পরিষদের সভাপতি হিসেবে ভাষা আন্দোলনে নেতৃত্ব দেন। সেই সময় একটি মিথ্যা মামলায় তাকে ১৮ মাস কারাবন্দী রাখা হয়। ১৯৬৪ সালে নারায়ণগঞ্জ মহকুমা সাম্প্রদায়িক দাঙ্গা প্রতিরোধ কমিটির আহ্বায়কের দায়িত্ব পালন করেন।
 
তিনি ১৯৭০-এর নির্বাচনে পাকিস্তান জাতীয় পরিষদের সদস্য নির্বাচিত হন। মুক্তিযুদ্ধের সময় মুজিবনগর সরকারের প্রতিনিধি হিসেবে ভারতের বিভিন্ন রাজ্য ভ্রমণ করে জনমত গঠন ও তহবিল সংগ্রহে তিনি গুরুত্বপূর্ণ ভূমিকা রাখেন। ১৯৭১ সালের ১৭ ডিসেম্বর তিনি মুজিবনগর সরকারের প্রতিনিধি হিসেবে প্রথম বেতার ভাষণ প্রদান করেন এবং দেশের সর্বোচ্চ আদালতে জাতীয় পতাকা উত্তোলন করেন।

তিনি ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তৎকালীন ঢাকা-৩০ আসন থেকে সংসদ সদস্য নির্বাচিত হন। বঙ্গবন্ধুর হত্যাকাণ্ডের পর মন্ত্রিত্ব গ্রহণের প্রস্তাব প্রত্যাখ্যান করলে তাকে ১৮ মাস বন্দী রাখা হয়।

## ব্যক্তিগত জীবন
ব্যক্তিগত জীবনে তিনি ১৯৫০ সালে নাগিনা জোহাকে বিয়ে করেন। তার তিন পুত্র সংসদীয় নির্বাচনে জয়লাভ করে ও সাংসদ নির্বাচিত হয়। তাদের মধ্যে সেলিম ওসমান ও নাসিম ওসমান জাতীয় পার্টি থেকে নির্বাচিত এবং শামীম ওসমান বাংলাদেশ আওয়ামী লীগ থেকে নির্বাচিত হন।

## মৃত্যু
তিনি ২০ ফেব্রুয়ারি, ১৯৮৭ সালে মারা যান।

## তথ্যসূত্র

বিষয়শ্রেণী:১৯২৪-এ জন্ম
বিষয়শ্রেণী:১৯৮৭-এ মৃত্যু
বিষয়শ্রেণী:স্বাধীনতা ও মুক্তিযুদ্ধে স্বাধীনতা পুরস্কার বিজয়ী
বিষয়শ্রেণী:প্রথম জাতীয় সংসদ সদস্য
বিষয়শ্রেণী:নারায়ণগঞ্জ জেলার রাজনীতিবিদ
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:নারায়ণগঞ্জ জেলার ব্যক্তি
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:স্বাধীনতা পুরস্কার বিজয়ী
অর্ধপরিবাহী যন্ত্র

থাম্ব|এএই ন্যাশনাল অর্ধপরিবাহী

**অর্ধপরিবাহী যন্ত্রাংশ** () বলতে সেইসব ইলেকট্রনিক যন্ত্রাংশকে বোঝায়, যেগুলি মূলত অর্ধপরিবাহী পদার্থ যেমনঃ সিলিকন,জার্মেনিয়াম এবং গ্যালিয়াম আর্সেনাইডের মতো অর্ধপরিবাহী উপাদানগুলির ইলেকট্রনিক বৈশিষ্ট্যকে কাজে লাগায়। এছাড়া জৈব অর্ধপরিবাহী দিয়েও যন্ত্রাংশ তৈরি হতে পারে। ইলেকট্রনিক্‌সের বেশির ভাগ ব্যবহারিক ক্ষেত্রে অর্ধপরিবাহী যন্ত্রাংশগুলি ভ্যাকিউয়াম টিউব বা তাপ-আধানিক যন্ত্রাংশগুলিকে প্রতিস্থাপন করেছে। উচ্চমাত্রার শূন্যস্থানে বায়বীয় পদার্থের মধ্য দিয়ে ইলেকট্রনের প্রবাহের পরিবর্তে এসব যন্ত্রাংশে কঠিন অবস্থায় ইলেকট্রনের সংবহন করানো হয়।

অর্ধপরিবাহী যন্ত্রাংশগুলি একক বিচ্ছিন্ন যন্ত্রাংশ হিসেবে কিংবা সমন্বিত বর্তনী হিসেবে প্রস্তুত করা হতে পারে। সমন্বিত বর্তনীতে একটি মাত্র অর্ধপরিবাহী মাতৃকা স্তরে বা ওয়েফারে একাধিক (অল্প কয়েকটি থেকে শুরু করে শত কোটি) যন্ত্রাংশ প্রস্তুত করা হতে পারে।

অর্ধপরিবাহী যন্ত্রাংশগুলি বেশ উপযোগী কেননা এগুলির আচরণ বা বৈশিষ্ট্য ভেজাল উপাদান যোগ করার মাধ্যমে সহজেই পরিবর্তন করা সম্ভব, যার ইংরেজি পারিভাষিক নাম ডোপিং। বৈদ্যুতিক বা চৌম্বকীয় ক্ষেত্র উপস্থাপন করে, আলো বা তাপের সংস্পর্শে এনে, বা যান্ত্রিকভাবে আভ্যন্তরীণ গঠন পরিবর্তন করে অর্ধপরিবাহী উপাদানের বিদ্যুৎ পরিবাহিতা নিয়ন্ত্রণ করা সম্ভব। একারণে অর্ধপরিবাহী যন্ত্রাংশগুলির খুবই উন্নতমানে সংবেদক (Sensor) হিসেবে কাজ করতে পারে।

ডায়োড, এল ই ডি, ট্রানজিস্টর, মসফেট, ইত্যাদি কিছু অর্ধপরিবাহী যন্ত্রাংশের উদাহরণ।

বিষয়শ্রেণী:অর্ধপরিবাহী যন্ত্রাংশ
বিষয়শ্রেণী:অর্ধপরিবাহী
নাসিম ওসমান

**এ কে এম নাছিম ওসমান** ছিলেন বাংলাদেশ জাতীয় পার্টির প্রেসিডিয়াম সদস্য ও সাবেক সংসদ সদস্য। তার নির্বাচনী এলাকা হলো নারায়ণগঞ্জ-৫।

## জন্ম
নাসিম ওসমানের জন্ম নারায়ণগঞ্জ জেলায়। ১৯৫৩ সালের ৩১ জুলাই তিনি জন্মগ্রহণ করেন।

## রাজনৈতিক জীবন
নাসিম ওসমান জাতীয় পার্টির প্রেসিডিয়াম সদস্য ছিলেন। নাসিম ওসমান প্রথমে বাংলাদেশ আওয়ামী লীগ দলীয় রাজনীতির সাথে জড়িত ছিলেন। তার বাবা এ কে এম শামসুজ্জোহা ছিলেন প্রখ্যাত আওয়ামী লীগ নেতা এবং বঙ্গবন্ধু শেখ মুজিবুর রহমানের অন্যতম সহচর। পরবর্তীতে নাসিম ওসমান বাংলাদেশ জাতীয় পার্টির রাজনৈতিক আদর্শে বিশ্বাসী হয়ে পড়েন। তিনি ৪ বার বাংলাদেশ জাতীয় পার্টির হয়ে বাংলাদেশের জাতীয় সংসদ সদস্য নির্বাচিত হন, যথাক্রমে ১৯৮৬, ১৯৮৮, ২০০৮ ও ২০১৪ সালে।

## মুক্তিযুদ্ধে যোগদান
১৯৭১ সালে বাংলাদেশের স্বাধীনতার জন্য মুক্তিযুদ্ধ শুরু হলে নাসিম ওসমান পালিয়ে ভারতে চলে যান। সেখানে তিনি গেরিলা যুদ্ধ প্রশিক্ষণ শেষ করে দেশে ফিরে এসে যুদ্ধ করেন।

## শেখ মুজিবুর রহমান হত্যার প্রতিশোধ
১৯৭৫ সালের ১৫ আগস্ট শেখ মুজিবুর রহমানকে পরিবারের সকলের সাথে হত্যা করা হয়। তার আগের দিন ১৪ আগস্ট তিনি পারভীন ওসমানকে বিয়ে করেন। বিয়েতে শেখ মুজিবুর রহমানের পুত্র শেখ কামাল উপস্থিত ছিলেন। ১৫ আগস্ট স্বপরিবারে বঙ্গবন্ধুকে হত্যা করা হলে নাসিম ওসমান নবপত্নীকে ফেলে হত্যার প্রতিশোধ নিতে চলে যান। তিনি ঢাকায় প্রতিরোধ গড়ার চেষ্টা করে ব্যর্থ হন।তিনি বঙ্গবীর কাদের সিদ্দিকীর বাহিনীতে যোগ দেন।  এরপর তিনি আবার ভারতে চলে যান এবং সেখানে সবাইকে ঐক্যবদ্ধ করার চেষ্টা করেন। তৎকালীন কাদের বাহিনীর সেকেন্ড ইন কমান্ড হিসেবে দায়িত্ব পালন করেছেন তিনি।

## ব্যক্তিগত জীবন
নাসিম ওসমানের বাবা এ কে এম শামসুজ্জোহা ছিলেন প্রখ্যাত আওয়ামী লীগ নেতা ও প্রতিষ্ঠাকালীন সদস্য। তিনি ১৯৭০ সালের নির্বাচনে নারায়ণগঞ্জ থেকে সংসদ সদস্য নির্বাচিত হয়েছিলেন। এরপর আবার ১৯৭৩ সালে তিনি একই আসন থেকে নির্বাচিত হয়েছিলেন। নাসিম ওসমানের ছোট ভাই শামীম ওসমান বাংলাদেশ আওয়ামী লীগের একজন সংসদ সদস্য। তার মেঝো ভাই সেলিম ওসমান তার মৃত্যুর পর সাংসদ নির্বাচিত হন। নাসিম ওসমানের স্ত্রীর নাম পারভিন ওসমান। এই দম্পতির এক ছেলে আজমির ওসমান ও দুই কন্যা আছে।

## মৃত্যু
২০১৪ সালের ১৮ এপ্রিল চিকিৎসার জন্য নাসিম ওসমানকে ভারতে নিয়ে যাওয়া হয়। দিল্লিতে চিকিৎসা নেওয়ার পর তিনি দেরাদুন যান। সেখানে একটি আবাসিক হোটেলে অবস্থানকালে আকস্মিক হৃদরোগে আক্রান্ত হলে তাকে হাসপাতালে নেওয়া হয়। সেখানে তিনি ৩০ এপ্রিল, ২০১৪ সালে মারা যান।

## স্বীকৃতি
* নাসিম ওসমানের নামে নারায়ণগঞ্জে একটি শিশু পার্ক নির্মাণ করা হয়েছে। মেরি-গোরাউন্ড, ওয়াটার বোট, জেট কোস্টার, মিনি গেইন্ট হুইল, মিনি শান্তা মারিয়া, ফ্লাওয়ার কাপ, বাম্বার কার ইত্যাদি  রাইটগুলো পাওয়া যায় এখানে।
* তার সম্মানে শীতলক্ষ্যা নদীতে নির্মিত তৃতীয় শীতলক্ষ্যা সেতুর নামকরণ করা হয় বীর মুক্তিযোদ্ধা একেএম নাসিম ওসমান ৩য় শীতলক্ষ্যা সেতু।

## তথ্যসূত্র

বিষয়শ্রেণী:১৯৫৩-এ জন্ম
বিষয়শ্রেণী:২০১৪-এ মৃত্যু
বিষয়শ্রেণী:তৃতীয় জাতীয় সংসদ সদস্য
বিষয়শ্রেণী:চতুর্থ জাতীয় সংসদ সদস্য
বিষয়শ্রেণী:নবম জাতীয় সংসদ সদস্য
বিষয়শ্রেণী:দশম জাতীয় সংসদ সদস্য
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:নারায়ণগঞ্জ জেলার রাজনীতিবিদ
বিষয়শ্রেণী:বাংলাদেশ জাতীয় পার্টির রাজনীতিবিদ
বিষয়শ্রেণী:নারায়ণগঞ্জ জেলার ব্যক্তি
কলসকাঠী জমিদার বাড়ি

**কলসকাঠী জমিদার বাড়ি** বাংলাদেশের বরিশাল বিভাগের বরিশাল জেলার বাকেরগঞ্জ উপজেলার একটি ঐতিহাসিক জমিদার বাড়ি। জানকী বল্লভ রায় চৌধুরীর মৃত্যুতে ওয়ারিশ থাকে একমাত্র পুত্র জমিদার বরদা কান্ত রায় চৌধুরী। তৎপর বরদা কান্ত রায় চৌধুরীর মৃত্যুতে ওয়ারিশ থাকে একমাত্র পুত্র জমিদার বিশ্বেশ্বর রায় চৌধুরী। বিশ্বেশ্বর রায় চৌধুরীর মৃত্যুতে ওয়ারিশ থাকে( ৫) পুত্র তথা শেষ জমিদার  ১) রাজেশ্বর রায় চৌধুরী, ২) হরেশ্বর রায় চৌধুরী, ৩) সিদ্দেশ্বর রায় চৌধুরী ৪) রত্নেশ্বর রায় চৌধুরী, ৫) অমরেশ্বর রায় চৌধুরী। সকলের মৃত্যুর পরে ওয়ারিশ থাকে  অমরেশ্বর রায় চৌধুরীর একমাত্র কন্যা মীনা দেবী রায় চৌধুরী স্বামী দূর্গা প্রসাদ মুখার্জী। মীনা দেবী রায় চৌধুরী ও দূর্গা প্রসাদ মুখার্জী মৃত্যুতে ওয়ারিশ থাকে একমাত্র পুত্র গৌতম মুখার্জী। গৌতম মুখার্জী ২০১৪ সালে পরলোক গমন করিলে ওয়ারিশ থাকে তার তিন পুত্র যথা ১) প্রিতম মুখার্জী, ২) অপু মুখার্জী, ৩) তপু মুখার্জী। 

## ইতিহাস
প্রায় তিনশতক আগে এই কলসকাঠী জমিদার বাড়িটি প্রতিষ্ঠিত হয়। এই জমিদার বাড়ির প্রতিষ্ঠাতা জানকী বল্লভ রায় চৌধুরী। তিনি ছিলেন জমিদার রামাকান্তের পুত্র। আর এই রামাকান্ত ছিলেন গারুড়িয়ার জমিদার। জানকী বল্লভ রায় চৌধুরীরা ছিলেন দুই ভাই। তিনি ছিলেন ছোট। আর বড় ভাই ছিলেন রাম বল্লভ। বড় ভাই ছোট ভাইকে হত্যার পরিকল্পনা করেন। মূলত এই জমিদারির জন্যই এই হত্যার পরিকল্পনা। ছোট ভাই অর্থাৎ জানকী বল্লভ রায় চৌধুরী তার বৌদির মাধ্যমে এই ব্যাপারটি জানতে পারে। পরে রাতের আঁধারে তিনি মুর্শিদাবাদে চলে যান এবং সেখানে নবাবের কাছে এই বিষয়ে বলেন। তখন মুর্শিদাবাদের নবাব তাকে অরংপুর পরগনার জমিদার হিসেবে নিযুক্ত করেন। জমিদারি পেয়ে তিনি কলসকাঠীতে এসে বসতি স্থাপন করেন। আর এইভাবেই কলসকাঠীতে এই জমিদার বাড়িটি প্রতিষ্ঠিত হয়। এখানে ১৩ জন জমিদারের বাস ছিল। আর তাদের আলাদা আলাদা জমিদার বাড়ি ছিল। যারা মূলত এই জমিদার বাড়ির গোড়াপত্তনকারী জানকী বল্লভ রায় চৌধুরীর বংশধর ছিল। তারা এই এলাকার প্রতাপশালী জমিদার ছিলেন। আর ভরপাশা গ্রামের জমিদার ছিলেন মো: রাকিব সিকদার। 

## বর্তমান অবস্থা
বর্তমানে জমিদার বাড়ির বাড়িগুলো রক্ষণাবেক্ষণের অভাবে প্রায় ধ্বংসপ্রাপ্ত। এখানে কিছু মন্দির আছে সেগুলোও প্রায় ধ্বংসের মুখে।

## আরো দেখুন
* জমিদার বাড়ি

## তথ্যসূত্র

বিষয়শ্রেণী:ঐতিহাসিক স্থান
বিষয়শ্রেণী:জমিদার বাড়ি
বিষয়শ্রেণী:বাকেরগঞ্জ উপজেলা
ফেরোমন

**ফেরোমন** (প্রাচীন গ্রিক  থেকে ** অর্থ "বহন করা" এবং হরমোন, প্রাচীন গ্রিক  "" হতে) হচ্ছে নিঃসরিত হওয়া রাসায়নিক বস্তু যা একই প্রজাতির সদস্যদের মধ্যে একটি সামাজিক প্রতিক্রিয়ার সৃষ্টি করে। ফেরোমন হচ্ছে রাসায়নিক পদার্থ যা স্বতন্ত্রভাবে শরীরের বাইরে ক্ষরিত হয় এবং হরমোনের মত আচরণ করে। যারা এটি গ্রহণ করে, তাদের উপরও এটি স্বতন্ত্র্যভাবে প্রভাব ফেলে। বিভিন্ন ধরনের ফেরোমন যেমনঃ *[[alarm signal|এলার্ম]] ফেরোমন*, *ফুড ট্রেইল ফেরোমন*, *[[sex pheromones|সেক্স ফেরোমন]* ইত্যাদি আছে। এছাড়াও আরো অনেক ফেরোমন আছে; যারা শারীরিক এবং স্বভাবে প্রভাব ফেলে। ফেরোমন এককোষী। আদিকোষ থেকে জটিল বহুকোষী প্রকৃত কোষে ব্যবহৃত হয়। পতঙ্গে ফেরোমনের ব্যবহার বেশ ভালোভাবে গবেষণা থেকে লিপিবদ্ধ করা হয়েছে। অধিকন্তু, কিছু ভার্টিব্রাটা, উদ্ভিদ এবং সিলিয়াট (এক ধরনের প্রোটোজোয়া) ফেরোমন ব্যবহার করে যোগাযোগ করে।

## প্রেক্ষাপট
"ফেরোমন" একটি পোর্টেম্যানটিউ শব্দ।  ১৯৫৯ সালে পিটার কার্লসন এবং মার্টিন লুসচার; গ্রিক শব্দ φερω *ফেরো* ('আমি বহন করি') এবং ὁρμων *হরমোন* ('stimulating') কে সমন্বয় করে এই নাম রাখেন। ফেরোমনকে ইক্টো-হরমোন নামেও শ্রেণিবদ্ধ করা হয়। পুর্বে বিভিন্ন সময় অনেক গবেষক যেমনঃ জিন হেনরী ফাব্রে, জোসেফ এ. লিন্টার, এডলফ বুটেনান্ডট, এবং চরিত্রবিজ্ঞানী (প্রাণীজগতের) কার্ল ভন ফ্রিসচ একে নিয়ে গবেষণা করেছেন। তারা একে বিভিন্ন নামে নামান্বিত করেছেন। তাৎক্ষণিকভাবে "alarm substances" নামে একজন নামকরণ করেছেন। এই রাসায়নিক বার্তাবাহক শরীরের বাইরে স্থানান্তরিত হয় এবং নিউরোসার্কিটকে, হরমোন অথবা সাইটোকিনের সাথে অটোনোমাস নার্ভাস সিস্টেমকে প্রভাবিত করে। এটি যে গ্রহণ করে; তার শারীরিক পরিবর্তন, ইনফ্লাম্যাটরী সিগনালিং, প্রতিরোধক ব্যবস্থা এবং স্বভাবে পরিবর্তন দেখা যায়। জার্মান জীবরসায়নবিদ এডলফ বুটেনান্ডট সর্বপ্রথম নারী রেশম পোকার ফেরোমেন থেকে বোম্বিকল এর মতো সুগঠিত রাসায়নিক দ্রব্য পান এবং শ্রেণীবিন্যাসিত করেন। এরপরপরই বিজ্ঞানীরা কেমিকাল সিগনাল আচরণগত জীববৈজ্ঞানিক বৈশিষ্ট্য নির্দেশে ব্যবহার করার প্রস্তাবনা রাখেন।

## তথ্যসূত্র

বিষয়শ্রেণী:এন্ডোক্রিনলজি
বিষয়শ্রেণী:ফেরোমন
বিষয়শ্রেণী:জৈব রসায়ন
বিষয়শ্রেণী:জীববিজ্ঞান
বিষয়শ্রেণী:রসায়ন
বিষয়শ্রেণী:অন্তঃক্ষরা গ্রন্থিবিজ্ঞান
কাজী আম্বার আলী

**মৌলভী কাজী আম্বার আলী** হলেন বাংলাদেশের একজন প্রখ্যাত শিক্ষাবিদ। জাতীয় জীবনে অনন্য সাধারণ অবদানের জন্য ১৯৯৫ সালে তাকে “শিক্ষায় স্বাধীনতা পুরস্কার” প্রদান করা হয়।

## কর্মজীবন
তিনি ১৯৫৮ সালে আজিমপুর গার্লস স্কুল এন্ড কলেজের প্রধান শিক্ষক নিযুক্ত হন।

## পুরস্কার ও সম্মাননা
শিক্ষা প্রসারে অসাধারণ অবদানের জন্য ১৯৯৫ সালে বাংলাদেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।

## আরও দেখুন
* শিক্ষায় স্বাধীনতা পুরস্কার বিজয়ীদের তালিকা।

## তথ্যসূত্র

## বহিঃসংযোগ

বিষয়শ্রেণী:শিক্ষায় স্বাধীনতা পুরস্কার বিজয়ী
রৌপ যুক্তিদোষ

দর্শনশাস্ত্রে **রৌপ যুক্তিদোষ** বা **গাঠনিক যুক্তিদোষ** () বলতে এমন এক ধরনের যুক্তিদোষকে বোঝায় যখন যুক্তিগঠন করতে গিয়ে ত্রুটির কারণে যুক্তিটির রূপ বা গঠন ত্রুটিপূর্ণ হয়ে যায়। এগুলিকে **আকারগত যুক্তিদোষ**, **অবরোহী যুক্তিদোষ** (deductive fallacy), **যৌক্তিক যুক্তিদোষ** (logical fallacy) বা **অবয়ববিরুদ্ধ যুক্তিদোষ**-ও (non sequitur) বলা হয়। যুক্তির কাঠামোতে ত্রুটির কারণে রৌপ যুক্তিদোষ ঘটে। এই যুক্তিদোষের সাথে হেতুবাক্যের অর্থের কোনও সম্পর্ক নেই।

উদাহরণস্বরূপ নিচের যুক্তিটি দেখুন। এখানে সম্পূর্ণ কাল্পনিক প্রাণীদের নাম ব্যবহার করা হয়েছে।

হেতুবাক্য: সব ল্যাংরাথেরিয়াম কালো রঙের।

হেতুবাক্য: সব গোমড়াথেরিয়াম কালো রঙের।

সিদ্ধান্ত: সব ল্যাংরাথেরিয়ামই গোমড়াথেরিয়াম।

উপরের যুক্তিটিতে রৌপ যুক্তিদোষ ঘটেছে। হেতুবাক্য দুইটি যদি সম্পূর্ণ সত্যও হয়, তারপরেও একটিমাত্র সাধারণ বৈশিষ্ট্যের ভিত্তিতে দুইটি প্রাণীর মধ্যে আর কোনোই পার্থক্য থাকবে না, প্রাণী দুইটিকে একই হতে যাবে, এই সিদ্ধান্তটিতে কোনও অবরোহী যৌক্তিক প্রক্রিয়াতে উপনীত হওয়া সম্ভব নয়। অর্থাৎ উপরের হেতুবাক্য দুইটির মধ্যে এমন কোনও যৌক্তিক সম্পর্ক নেই, যার দ্বারা সিদ্ধান্তটির সত্যতা নিশ্চিতভাবে প্রমাণিত হয়। সিদ্ধান্তটি সত্য হতেও পারে, না-ও হতে পারে। সিদ্ধান্তটি যদি সত্যও হয়, তারপরেও এটি কোনও বৈধ যুক্তি নয়, কেননা এটির সত্যতার সাথে হেতুবাক্য দুইটির কোনও যৌক্তিক সম্পর্ক নেই। রৌপ যুক্তিবিজ্ঞানে সত্যতা ও বৈধতা দুইটি স্বতন্ত্র ধারণা।

আবার উপরের যুক্তিটি যে ত্রুটিপূর্ণ, সেটা বোঝার জন্য ল্যাংরাথেরিয়াম আর গোমড়াথেরিয়াম আসলে কী, তা জানার কোনোই দরকার নেই। কাঠামোজনিত কারণেই এটি ত্রুটিপূর্ণ।

রৌপ যুক্তিদোষের সাথে অরৌপ যুক্তিদোষের পার্থক্য করা হয়। অরৌপ যুক্তিদোষের একটি বৈধ যৌক্তিক রূপ বা কাঠামো থাকতে পারে, কিন্তু এটির এক বা একাধিক হেতুবাক্য মিথ্যা হবার কারণে এটির সিদ্ধান্ত ত্রুটিপূর্ণ হয়। অন্যদিকে একটি রৌপ যুক্তিদোষের হেতুবাক্যগুলি সত্য হতে পারে, কিন্তু তারপরেও রূপগত বা কাঠামোগত কারণে এটির সিদ্ধান্ত ত্রুটিপূর্ণ হয়।

## তথ্যসূত্র

বিষয়শ্রেণী:দার্শনিক যুক্তিবিজ্ঞান
বিষয়শ্রেণী:যুক্তিদোষ
বিষয়শ্রেণী:যুক্তিবিজ্ঞান
বিষয়শ্রেণী:দর্শন
বিষয়শ্রেণী:সবিচার চিন্তনের প্রতিবন্ধকতা
বিষয়শ্রেণী:অবরোহী যুক্তিবিন্যাস
কট ইন দ্য রেইন

***কট ইন দ্য রেইন*** (ইংরেজি: Caught in the Rain) হল চার্লি চ্যাপলিন রচিত ও পরিচালিত ১৯১৪ সালের মার্কিন হাস্যরসাত্মক নির্বাক চলচ্চিত্র। এটি চ্যাপলিন রচিত ও পরিচালিত প্রথম চলচ্চিত্র। পরিচালনার পাশাপাশি চ্যাপলিন এতে প্রধান চরিত্রে অভিনয় করেন। কিস্টোন স্টুডিওজের ব্যানারে এটি প্রযোজনা করেন ম্যাক সিনেট। চলচ্চিত্রটি বাণিজ্যিকভাবে সফলতা লাভ করে।

## কাহিনী সংক্ষেপ

পার্কে এক বয়স্ক ব্যক্তি তার স্ত্রীর সাথে প্রণয় নিবেদন করে। লোকটি সেন্ট রুকোপিয়াস নামক একটি দোকানে যান সিগারেট কিনতে। এই ফাঁকে দ্য ট্রাম্প বেঞ্চে বসা মহিলাটির পাশে এসে বসেন এবং তার সাথে তোষামোদ করতে থাকেন। লোকটি ফিরে এসে ট্রাম্পকে তার স্ত্রী সাথে হাসাহাসি করতে দেখে রাগান্বিত হন এবং ট্রাম্পকে বেঞ্চ থেকে ধাক্কা দিয়ে ফেলে তার স্ত্রীকে নিয়ে চলে যান। স্বামী-স্ত্রী উভয়ই তাদের হোটেলে চলে যান।

ট্রাম্প নিরাশ হয়ে ফিরে যায় এবং মদ পান করে মাতাল হয়ে রাস্তায় বের হলে প্রায় গাড়ি চাপা পড়ে। সেও একই হোটেলে আসে এবং এক যুবতীর পিছু নিয়ে হোটেলে ঢোকে এবং এক ব্যক্তির ব্যান্ডেজ করা পায়ে হোঁচট খেয়ে রিসেপশন ডেস্কে গিয়ে পড়ে। সে রেজিস্টার খাতায় দেখে কোন কক্ষে সেই স্বামী স্ত্রী অবস্থান করছে এবং তাড়াহুড়ো করতে গিয়ে ভেজা সিঁড়িতে কয়েকবার পিছলে পড়ে। কয়েকবার এমন করতে গিয়ে সে আহত লোকটি এবং তার দুই মেয়ে বন্ধুর উপর পড়ে।

স্বামী স্ত্রী দুজনে যে কক্ষে ঝগড়া করছে, সে সেই কক্ষের দিকে এগিয়ে যায়। তার চাবি দিয়ে তালা না খুললেও দরজা খোলা ছিল এবং সে কক্ষে প্রবেশ করে। মদ্যপ থাকার কারণে সে তাদের দুজনকে খেয়াল করে না, পরে লোকটি তাকে সেই কক্ষ থেকে বের করে দেয়। ট্রাম্প চাবি দিয়ে অন্য একটি কক্ষে প্রবেশ করে এবং জামা-কাপড় ছেড়ে বিছানায় ঘুমাতে যায়।

ইতোমধ্যে লোকটি তার স্ত্রীকে রেখে বাইরে যায়। মহিলাটির ঘুমের ঘোরে হাঁটার অভ্যাস থাকার কারণে সে ট্রাম্পের কক্ষের প্রবেশ করে। বৃষ্টি শুরু হলে লোকটি ঘরে ফিরে আসে এবং সেখানে তার স্ত্রীকে না পেয়ে লবিতে খুঁজতে থাকে। ট্রাম্পও জেগে গিয়ে ঘরের বাইরে বেড়িয়ে আসে এবং লোকটির প্রশ্নের উত্তরে জানায় যে সে তার স্ত্রীর ব্যাপারে কিছু জানে না। লোকটি নিচে রিসেপশনে বিষয়টি জানাতে গেলে ট্রাম্প তার ঘরে প্রবেশ করে এবং মহিলাটিকে তার ঘরে দিয়ে আসতে যায়। এমন সময় লোকটি ফিরে এলে বাইরে বৃষ্টির মধ্যে জানালার ব্যালকনি আশ্রয় নেয়। কিন্তু নিচে কয়েকজন পুলিশ তাকে দেখে এবং বন্দুক উঁচিয়ে ভয় দেখালে সে পুনরায় ঘরে সেই দম্পতির ঘরে প্রবেশ করে। পুলিশ উপরে এলে তাদের সাথে সেই স্বামী ও ট্রাম্পের হাতাহাতি হয়। পুলিশ চলে যায়। শেষ দৃশ্যে মহিলা এবং মদ্যপ ট্রাম্পকে মেঝেতে পড়ে থাকতে দেখা যায়।

## কুশীলব
থাম্ব|200px|thumbtime=1|upright=1.5|''কট ইন দ্য রেইন''

* চার্লি চ্যাপলিন - ঝুপড়ি হোটেলের অতিথি
* ম্যাক সোয়াইন - স্বামী
* অ্যালিস ডেভেনপোর্ট - স্ত্রী
* অ্যালিস হাওয়েল - হোটেলের অতিথি

## আরও দেখুন
* চার্লি চ্যাপলিনের চলচ্চিত্র তালিকা

## তথ্যসূত্র

## বহিঃসংযোগ

* 
* ব্রিটিশ ফিল্ম ইনস্টিটিউটের ওয়েবসাইটে কট ইন দ্য রেইন
 

বিষয়শ্রেণী:১৯১৪-এর চলচ্চিত্র
বিষয়শ্রেণী:১৯১০-এর দশকের নির্বাক চলচ্চিত্র
বিষয়শ্রেণী:১৯১০-এর দশকের হাস্যরসাত্মক চলচ্চিত্র
বিষয়শ্রেণী:কিস্টোন স্টুডিওজের চলচ্চিত্র
বিষয়শ্রেণী:চার্লি চ্যাপলিন পরিচালিত চলচ্চিত্র
বিষয়শ্রেণী:মার্কিন চলচ্চিত্র
বিষয়শ্রেণী:মার্কিন নির্বাক স্বল্পদৈর্ঘ্য চলচ্চিত্র
বিষয়শ্রেণী:মার্কিন সাদাকালো চলচ্চিত্র
বিষয়শ্রেণী:মার্কিন হাস্যরসাত্মক চলচ্চিত্র
বিষয়শ্রেণী:ম্যাক সিনেট প্রযোজিত চলচ্চিত্র
বিষয়শ্রেণী:চার্লি চ্যাপলিন পরিচালিত স্বল্পদৈর্ঘ্য চলচ্চিত্র
ক্রিয়জ পদার্থ

ঔষধসঞ্চরণবিজ্ঞানের আলোচনায় **ক্রিয়জ পদার্থ** বা **গ্রাহক উদ্দীপক পদার্থ** (ইংরেজি পরিভাষায় অ্যাগোনিস্ট Agonist) বলতে এমন কোনও ঔষধ (যেক্ষেত্রে **ক্রিয়জ ঔষধ** পরিভাষাটি ব্যবহৃত হয়) বা সংলগ্নক (লিগ্যান্ড) জাতীয় রাসায়নিক পদার্থকে বোঝায়, যার অণুটি দেহকোষের কোনও সুনির্দিষ্ট গ্রাহক প্রোটিনের সাথে আবদ্ধ হয়ে একটি সংলগ্নক-গ্রাহক সমবায় (ligand-receptor complex) সৃষ্টি ক'রে গ্রাহকটিকে উদ্দীপ্ত বা সক্রিয় করে এবং এভাবে কোষের ভেতরে একটি নিম্নমুখী ইতিবাচক জৈব প্রতিক্রিয়ার সূত্রপাত করে। ক্রিয়জ পদার্থগুলি সাধারণত দেহের অভ্যন্তরে স্বাভাবিকভাবে উৎপন্ন ক্রিয়জ বা সংলগ্নক অণুসমূহের ক্রিয়াকে (যেমন স্নায়ুসঙ্কেত প্রেরক তথা নিউরোট্রান্সমিটার, উদ্বোধক গ্রন্থিরস তথা হরমোন, ইত্যাদি স্বাভাবিক সংলগ্নকের ক্রিয়া) অনুকরণ করতে পারে এবং সম্পূর্ণ একই রকম (পূর্ণ ক্রিয়জ পদার্থ) বা কাছাকাছি (আংশিক ক্রিয়জ পদার্থ) কিছু ধারাবাহিক কোষীয় ঘটনার সূত্রপাত করতে পারে (যেমন কোষীয় সংকেতপ্রেরণ বা প্রাণরাসায়নিক প্রপাত)। ক্রিয়জ পদার্থগুলি ঔষধ নির্মাণ প্রক্রিয়ার অন্যতম উপকরণ, কেননা দেহের সুনির্দিষ্ট গ্রাহক প্রোটিনের প্রতি লক্ষ্যস্থির করে এগুলি নকশা করা যায় ও এভাবে শারীরতাত্ত্বিক প্রক্রিয়াগুলিকে উপযোজন (Modulate) করা যায়। ব্যথা নিবৃত্তি থেকে শুরু করে উদ্বোধক গ্রন্থিরস বা হরমোন প্রতিস্থাপন হয়ে মেজাজ নিয়ন্ত্রণ পর্যন্ত ক্রিয়জ ঔষধগুলির আরোগ্যমূলক প্রয়োগ বিদ্যমান। ক্রিয়জ ঔষধগুলির প্রভাব প্রায়শই এগুলির ঘনমাত্রার উপর নির্ভর করে এবং একটি প্রয়োগমাত্রা-প্রতিক্রিয়া বক্ররেখা অনুসরণ করে। সুনির্দিষ্ট গ্রাহকের দিকে লক্ষ্যস্থির করা হয় বলে অযাচিত পার্শ্ব-প্রতিক্রিয়া ন্যূনতম করা সম্ভব হয়। ক্রিয়জ ঔষধ বা পদার্থগুলির সাথে গ্রাহক প্রোটিনের আন্তঃক্রিয়া অধ্যয়ন ঔষধের ক্রিয়াপদ্ধতি অনুধাবন, চিকিৎসা কাম্যতমকরণ ও ঔষধবৈজ্ঞানিক গবেষণার উন্নয়নে গুরুত্বপূর্ণ ভূমিকা রাখে।

ক্রিয়জ পদার্থের বিপরীত দুইটি ধারণা আছে। একটি অক্রিয়জ বা গ্রাহক অবদমক পদার্থ (Antagonist) কোনও গ্রাহক উদ্দীপক পদার্থের ক্রিয়া প্রতিরোধ করে। আরে একটি বিপরীত ক্রিয়জ পদার্থ (Inverse agonist) কোনও ক্রিয়জ পদার্থ ক্রিয়ার বিপরীত একটি ক্রিয়ার সৃষ্টি করে। সামগ্রিকভাবে এগুলিকে (পূর্ণ বা আংশিক ক্রিয়জ, অক্রিয়জ ও বিপরীত ক্রিয়জ পদার্থ) একত্রে গ্রাহক উপযোজক (Receptor modulator) বা গ্রাহক সংলগ্নক (Receptor ligand) শ্রেণীর পদার্থ হিসেবে গণ্য করা হয়।

## তথ্যসূত্র

বিষয়শ্রেণী:শারীরতত্ত্ব
বিষয়শ্রেণী:ঔষধসঞ্চরণ বিজ্ঞান
বিষয়শ্রেণী:চিকিৎসাবিজ্ঞান পরিভাষা
বিষয়শ্রেণী:ঔষধীয় রসায়ন
বিষয়শ্রেণী:গ্রাহক ক্রিয়জ পদার্থ
মৌখিক ব্যবস্থাপনা

**মৌখিক ব্যবস্থাপনা** হচ্ছে ব্যবস্থাপনারই একটি পথ; যেখানে পদার্থ মুখ দিয়ে গ্রহণ করা হয়। মুখের মাধ্যমে যে ঔষুধ গ্রহণ করা হয় তাকে সংক্ষেপিতভাবে  **Per os** (P.O.) নামেও ডাকা হয়। অনেক ঔষুধ মুখ দিয়ে গ্রহণ করা হয়; যাতে করে ঔষুধের একটা সুশৃঙ্ক্ষল পদ্ধতিগত প্রভাব পরে এবং উদাহরণস্বরুপ রক্ত প্রবাহের মাধ্যমে তা শরীরের বিভিন্ন স্থানে পৌঁছায়।

## পরিভাষা
"Per os" (; P.O.) হচ্ছে ল্যাটিন শব্দ থেকে আগত একটি adverbial phrase; যার অর্থ "উন্মুক্ত হওয়া" অথবা "উন্মুক্ত হওয়ার পথ"। এই অভিব্যক্তি ঔষুধ মুখের মাধ্যমে গ্রহণ করার সময় ব্যবহৃত হয়। এই সংক্ষেপিত শব্দ  P.O মেডিক্যাল প্রেসক্রিপশনে ব্যবহৃত হয়।

## পর্যবেক্ষণ
মৌখিক ব্যবস্থাপনা হচ্ছে অভ্যন্তরীণ ব্যবস্থাপনার অংশ; যেখানে দেখা যায়
* বিউক্যাল, যা গালের ভিতর দ্রবীভুত হয়
* সাবলাবাইবাল, যা ঠোঁটের নিচে দ্রবীভুত হয়।
* সাবলিঙ্গুয়াল এডমিনিস্ট্রেশন, জিহ্বার নিচে দ্রবীভুত হয়, কিন্তু খুব দ্রুত শোষণের জন্য অনেকে একে parenteral route ভাবে।

শরীরের ভিতর যে ঔষুধ নেওয়া হয় তা বিভিন্ন রকম হতে পারে; যেমনঃ
* ট্যাবলেট যা পানিযোগে গলাধঃকরণ করা হয়, চিবানো হয় অথবা পানির নিচে রাখা হয়।
* ক্যাপসুল অথবা চিবানোযুক্ত ক্যাপসুল
* পাউডার
* ড্রপ
* তরল ঔষুধ অথবা সিরাপ।

## সহজ পদ্ধতি
ট্যাবলেট এবং ক্যাপসুল গলাধঃকরণ করার সময় আনুষঙ্গিক উপাদান হিসেবে পানি গ্রহণ করা হয়। যাতে সহজে ঔষুধ শরীরে প্রবেশ করতে পারে। যদি ট্যাবলেটের স্বাদ, গন্ধ ভালো না হয়; তাহলে সেক্ষেত্রে পানি সহযোগে ঔষুধ গলাধঃকরণ করাই অধিকতর শ্রেয়। যেসমস্ত ঔষুধ দাঁতের জন্য ক্ষতিকর; সেসব ঔষুধ নলের মাধ্যমে শরীরে প্রবেশ করানো হয়।

## তথ্যসূত্র

বিষয়শ্রেণী:Medical terminology
বিষয়শ্রেণী:Routes of administration
বিষয়শ্রেণী:চিকিৎসাবিজ্ঞান পরিভাষা
বিষয়শ্রেণী:ঔষধ প্রয়োগের পথ
ডেফনি কিন

**ডেফনি কিন ফার্নান্দেজ** একজন স্পেনিশ এবং ব্রিটিশ অভিনেত্রী, যিনি "বিবিসি ওয়ার্ডওয়াইড" এবং স্পেনিশ গণমাধ্যম ভিত্তিক প্রতিষ্ঠান "এটরেসমিডিয়া" এর যৌথ প্রযোজনায় তৈরী ধারাবাহিক *[[The Refugees (TV series)|দ্য রেফিউজিস]]* এ এনা "এনি" ক্রুজ অলিভার চরিত্রে, এবং ২০১৭ সালে মুক্তিপ্রাপ্ত কল্পকাহিনীমূলক মার্কিন চলচ্চিত্র *[[লোগান]]* এ মিউটেন্ট লওরা কিনি / এক্স-২৩ নামক চরিত্রে অভিনয় করেন।

## জীবন এবং কর্মজীবন
তিনি ব্রিটিশ অভিনেতা উইল কিন এবং স্পেনীয় অভিনেত্রী, নাট্যমঞ্চ পরিচালক এবং লেখিকা "মারিয়া ফার্নান্দেজ এচি'র"কন্যা। তার প্র-পিতামহ ছিলেন পিয়ার এডওয়ার্ড কার্জন, আর্ল হাভ। "আর্ল হাভ" উপাধিটি ব্রিটিশ ইতিহাসে যে দুটি পরিবারের সদস্যদের দেওয়া হত এর মধ্যে তার মধ্যে তার প্র-পিতামহের পরিবার একটি ছিল। এটি ছিল একটি সম্মান সূচক উপাধি। ১৭৯৯ সালে রিচার্ড হাভের মৃত্যুর পর এটি বিলুপ্ত করা হয়।

কিন, ২০১৪ সালে, তার বাবা উইল কিন এর সাথে ছোট পর্দার ধারাবাহিক *[[The Refugees (TV series)|দ্য রেফিউজিস]]* এ অভিনয় করার মাধ্যমে অভিনয় জগৎ এ আত্বপ্রকাশ করেন। ধারাবাহিকটিতে তিনি এনা "এনি" ক্রুজ অলিভার চরিত্রে অভিনয় করেন।

২০১৭ সালে কিন, বিশ্বব্যাপী সাড়া জাগানো মার্কিন চলচ্চিত্র ধারাবাহিক এক্সম্যান চলচ্চিত্রের সর্বশেষ সংস্করণ *[[লোগান]]* এ গবেষণাগারে জন্ম এবং লালিতপালিত হওয়া ওলভারিন এর বংশজাত কন্যা লওরা চরিত্রে অভিনয় করেন।

## চলচ্চিত্র সমূহ

## অ্যাওয়ার্ড এবং মনোনয়ন সমূহ

## তথ্যসূত্র

## বহিঃসংযোগ

* 

বিষয়শ্রেণী:২০০৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ব্রিটিশ শিশু অভিনেত্রী
বিষয়শ্রেণী:ব্রিটিশ চলচ্চিত্র অভিনেত্রী
বিষয়শ্রেণী:ব্রিটিশ টেলিভিশন অভিনেত্রী
বিষয়শ্রেণী:স্পেনীয় চলচ্চিত্র অভিনেত্রী
বিষয়শ্রেণী:স্পেনীয় টেলিভিশন অভিনেত্রী
বিষয়শ্রেণী:২১শ শতাব্দীর স্পেনীয় অভিনেত্রী
বিষয়শ্রেণী:ইংরেজ শিশু অভিনেত্রী
বিষয়শ্রেণী:ইংরেজ চলচ্চিত্র অভিনেত্রী
বিষয়শ্রেণী:২১শ শতাব্দীর ইংরেজ অভিনেত্রী
বিষয়শ্রেণী:কার্জন পরিবার
বিষয়শ্রেণী:মাদ্রিদের অভিনেত্রী
আমরুদ

**আমরুদ** আফগানিস্তানের বাদাখশন প্রদেশের দারওয়াজ জেলায় অবস্থিত একটি গ্রাম। গ্রামটি এশিয়ার দীর্ঘতম নদী আমু দরিয়া এর কাছাকাছি অবস্থান করছে।

## আরো দেখুন
* বাদাখশন প্রদেশ

## তথ্যসূত্র

বিষয়শ্রেণী:বাদাখশন প্রদেশের জনবহুল এলাকা
ইসলামপুর ইউনিয়ন, ঈদগাঁও

**ইসলামপুর** বাংলাদেশের কক্সবাজার জেলার অন্তর্গত ঈদগাঁও উপজেলার একটি ইউনিয়ন।

## আয়তন
ইসলামপুর ইউনিয়নের আয়তন ২৫৮২ একর (১০.৪৫ বর্গ কিলোমিটার)। এটি ঈদগাঁও উপজেলার সবচেয়ে ছোট ইউনিয়ন।

## জনসংখ্যা
২০১১ সালের পরিসংখ্যান অনুযায়ী ইসলামপুর ইউনিয়নের লোকসংখ্যা ১৪,৭৫৮ জন। এর মধ্যে পুরুষ ৭,৭২৭ জন এবং মহিলা ৭,০৩১ জন।

## অবস্থান ও সীমানা
ঈদগাঁও উপজেলার সর্ব-উত্তরে ইসলামপুর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৩২ কিলোমিটার। এ ইউনিয়নের পশ্চিমে পোকখালী ইউনিয়ন, দক্ষিণে পোকখালী ইউনিয়ন ও ইসলামাবাদ ইউনিয়ন এবং পূর্বে ও উত্তরে চকরিয়া উপজেলার খুটাখালী ইউনিয়ন অবস্থিত।

## প্রশাসনিক কাঠামো
ইসলামপুর ইউনিয়ন ঈদগাঁও উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম ঈদগাঁও থানার আওতাধীন। এ ইউনিয়ন জাতীয় সংসদের ২৯৬নং নির্বাচনী এলাকা কক্সবাজার-৩ এর অংশ। এ ইউনিয়নের গ্রামগুলো হল:
* বাঁশকাটা
* মাদ্রাসাপাড়া
* মধ্য নাপিতখালী
* পূর্ব নাপিতখালী
* উত্তর নাপিতখালী
* ভিলেজারপাড়া
* হাজীপাড়া
* ঘোনাপাড়া
* জুমনগর
* পূর্ব বামনকাটা
* বামনকাটা
* পশ্চিম বামনকাটা
* ধর্মেরছড়া
* খানঘোনা

## শিক্ষা ব্যবস্থা
ইসলামপুর ইউনিয়নের সাক্ষরতার হার ৩০.৬৩%। এ ইউনিয়নে ১টি মাধ্যমিক বিদ্যালয়, ১টি দাখিল মাদ্রাসা ও ৫টি প্রাথমিক বিদ্যালয় রয়েছে।

## শিক্ষা প্রতিষ্ঠান
;মাধ্যমিক বিদ্যালয়
* নাপিতখালী মাধ্যমিক বিদ্যালয়

;মাদ্রাসা
* ইসলামপুর ইসলামিয়া দাখিল মাদ্রাসা

;প্রাথমিক বিদ্যালয়
* খানঘোনা সরকারি প্রাথমিক বিদ্যালয়
* ধর্মেরছড়া সরকারি প্রাথমিক বিদ্যালয়
* নাপিতখালী সরকারি প্রাথমিক বিদ্যালয়
* পূর্ব নাপিতখালী সরকারি প্রাথমিক বিদ্যালয়
* বটতলী সরকারি প্রাথমিক বিদ্যালয়

## যোগাযোগ ব্যবস্থা
ইসলামপুর ইউনিয়নে যোগাযোগের প্রধান সড়ক হল চট্টগ্রাম-কক্সবাজার মহাসড়ক। সব ধরনের যানবাহনে যোগাযোগ করা যায়।

## খাল ও নদী
ইসলামপুর ইউনিয়নের পশ্চিম প্রান্ত দিয়ে নাপিতখালী খাল প্রবাহিত হয়ে মহেশখালী চ্যানেলে মিশেছে।

## হাট-বাজার
ইসলামপুর ইউনিয়নের প্রধান ২টি হাট/বাজার হল ইসলামপুর বাজার এবং নতুন অফিস বাজার।

## জনপ্রতিনিধি
* বর্তমান চেয়ারম্যান: দেলোয়ার হোসাইন 
১ নাম্বার ওয়ার্ড - জসিম উদ্দিন
২ নাম্বার ওয়ার্ড - নুরুল আলম
৩ নাম্বার ওয়ার্ড - নুর মোহাম্মদ
৪ নাম্বার ওয়ার্ড - ওবায়দুল হক
৫ নাম্বার ওয়ার্ড - আব্দু শুক্কুর
৬ নাম্বার ওয়ার্ড - শাহাবুদ্দিন
৭ নাম্বার ওয়ার্ড - ইদ্রিস রানা
৮ নাম্বার ওয়ার্ড - ইদ্রিস রানা
৯ নাম্বার ওয়ার্ড
সংরক্ষিত মহিলা মেম্বার:
১,২,৩- তাহেরা বেগম
৪,৫,৬- জাহেদা বেগম

## আরও দেখুন
* ঈদগাঁও উপজেলা
* কক্সবাজার সদর থানা
* কক্সবাজার জেলা

## তথ্যসূত্র

বিষয়শ্রেণী:ঈদগাঁও উপজেলার ইউনিয়ন
মা ভবতারিণী মন্দির, নবদ্বীপ

**মা ভবতারিণী মন্দির** নবদ্বীপ শহরের প্রায় দ্বিশতাধিক প্রাচীন একটি কালীমন্দির। প্রথমে গণেশ ও পরে সেই গণেশ মূর্তির রূপান্তরের মাধ্যমে এই ভবতারিণী কালী বিগ্রহের সৃষ্টি। দালান সহ মন্দিরটি সমতল ছাদের উপর পঙ্খ-অঙ্কিত শিখরযুক্ত চারচালা মন্দির। পশ্চিমবঙ্গ হেরিটেজ কমিশন ২০১৯ খ্রিস্টাব্দে মন্দিরটিকে নবদ্বীপের *হেরিটেজ মন্দির* হিসেবে তালিকাভুক্ত করেছে। নবদ্বীপের পোড়ামাতলায় এই মন্দিরের পাশেই পোড়ামা কালী মন্দির ও ভবতারণ শিব মন্দির অবস্থিত।

## ইতিহাস

নদিয়ার রাজপরিবারের প্রতিষ্ঠাতা ভবানন্দ মজুমদারের পুত্র রাঘব তার রাজত্বের শেষ পর্বে নবদ্বীপের গঙ্গার ধারে মন্দিরসহ প্রকাণ্ড এক গণেশ মূর্তি প্রতিষ্ঠা করেন। তিনি ১৬৬৯ সালে গণেশ মূর্তিটি  প্রতিষ্ঠা করেন কিন্তু তার পরপরই তিনি মারা যান। তার মৃত্যুর প্রায় ১০০ বছর পর বন্যাপ্রবণ নবদ্বীপ ভাঙনের কবলে পরলে তৎকালীন নদিয়ার রাজা দোর্দণ্ডপ্রতাপ কৃষ্ণচন্দ্র বিগ্রহ দুটিকে সেখান থেকে সরিয়ে আনেন। কিন্তু বিগ্রহ স্থানান্তরের সময় বহু মানুষের স্পর্শ লাগায় এখানকার পণ্ডিতবরেরা বিগ্রহকে ১২ বছর মাটির তলায় রাখার বিধান দেন। পরে সেই বিগ্রহ মাটি থেকে তোলা হয় কৃষ্ণচন্দ্রের প্রপৌত্র মহারাজ গিরিশচন্দ্রের আমলে। সেইসময় বিগ্রহটিকে মাটি থেকে তোলার সময় গণেশের শুঁড়টি ভেঙে যায়। তখন রাজার আদেশে কোনো এক অজ্ঞাত শিল্পী গণেশ মূর্তি থেকে গিরিশচন্দ্র মহারাজের  আরাধ্যা দেবী **আনন্দময়ীর মূর্তি** তৈরি করেন এবং দেবীমূর্তির নামকরণ করেন *ভবতারিণী মাতা*।

## রূপ বর্ণনা
১২ বছর মাটির নিচে রাখার পর মহারাজ গিরিশচন্দ্রের আমলে যখন মূর্তিটি পুনরুদ্ধার করা হয় তখন গণেশের শুঁড়টি ভেঙে গেলে বিগ্রহটিকে পরিবর্তন করে কালী রূপ দেওয়া হয়। সেই কারণে তথাকথিত কালী মূর্তি থেকে এটি প্রাচীন মূর্তিটি সম্পূর্ণরূপে আলাদা। এখানে দেবী জোড়াসনে উপবিষ্টা এবং গণেশের মতো ভুঁড়িও দেখা যায়। কান ও জিভের কাছটা লক্ষ্য করলে আগের গণেশ মূর্তির আভাস পাওয়া যায়। কালী মূর্তির নিচে শায়িত শিবকেও সাধারণের থেকে একটু আলাদা দেখতে।

## বর্তমান অবস্থা
প্রায় দুশো বছরের প্রাচীন মন্দিরটিকে তত্সংলগ্ন একটি প্রাচীন বটগাছ আষ্টেপৃষ্টে আবৃত আছে। এই বটগাছের গোড়াতেই ঘট স্থাপন করে পোড়ামা পূজিত হওয়ায় বর্তমানে বটগাছের কোনো ক্ষতিসাধন করে মন্দিরের কোনো বৃহত সংস্কার বর্তমানে সম্ভবপর নয়।

## আরও দেখুন
* পোড়ামা কালী মন্দির
* ভবতারণ শিব মন্দির
## তথ্যসূত্র

বিষয়শ্রেণী:বাংলার মন্দির স্থাপত্য
বিষয়শ্রেণী:পশ্চিমবঙ্গের কালীমন্দির
বিষয়শ্রেণী:নদিয়া জেলার হিন্দু মন্দির
বিষয়শ্রেণী:নবদ্বীপ
বিষয়শ্রেণী:১৯শ শতাব্দীর হিন্দু মন্দির
ক্ষরণ

থাম্ব|ক্ষরণ
**ক্ষরণ** বলতে বুঝায় চুইয়ে পড়া, স্রবণ, তরল দ্রব্যের পতন, নাশ বা নিঃসরণ। এর ফলে ভূমির বা মাটির স্তরগুলোর মধ্য দিয়ে বস্ত্তর নিম্নমুখী বা তির্যক স্থানান্তর ঘটে এবং কোন কোন স্তরের উপর ক্ষরিত দ্রব্যের আস্তরণের সৃষ্টি হয়।

## প্রকরণ
ক্ষরণ প্রধাণতঃ দুই ধরনেরঃ
# রাসায়নিক ক্ষরণ এবং
# ভৌত ক্ষরণ।

### রাসায়নিক ক্ষরণ
বিভিন্ন প্রক্রিয়ায় মাটিতে রাসায়নিক পদার্থের উপস্থিতি ঘটে যেগুলো বিভিন্ন যৌগ থেকে বিমুক্ত হয়ে ছড়িয়ে পড়ে এবং পরবর্তীতে ক্ষরণের মাধ্যমে স্থিত হওয়ার প্রক্রিয়াই এটি।

### ভৌত ক্ষরণ
এতে বিভিন্ন ভাবে মাটির উপরিস্থিত ভারী কণা সংমিশ্রিত হালকা ও সূক্ষ্ম কণাগুলো ক্ষরণের মাধ্যমে স্থিত হয়।

## আরও দেখুন
* ভূতত্ত্ব।

## তথ্যসূত্র

## বহিঃসংযোগ
* ক্ষরণ - বাংলাপিডিয়া হতে সংগৃহীত নিবন্ধ।

বিষয়শ্রেণী:ভূতত্ত্ব
বিষয়শ্রেণী:মৃত্তিকা বিজ্ঞান
বিষয়শ্রেণী:অর্থনৈতিক ভূতত্ত্ব
বিষয়শ্রেণী:পললবিজ্ঞান
ক্ষুদিপানা

**ক্ষুদিপানা** হলো একবীজপত্রী উদ্ভিদ বর্গের লেমনাসি (*Lemnaceae)* গোত্রের অন্তর্গত এক প্রজাতির অবাধ ভাসমান জলজ সপুষ্পক উদ্ভিদ। এটি জলে ভেসে বেড়ায় এবং জলচর পাখি ও প্রাণীর সাধারণ খাদ্য। এরা মূলতঃ আরাসি পরিবারের অন্তর্গত।

## দৈহিক গঠন == একবীজপত্রী

## বৈশিষ্ট্য ==একবীজপত্রী

## অর্থনৈতিক গুরুত্ব
এর বহুবিধ ব্যবহারের জন্য ক্ষুদিপানা এর যথেষ্ট অর্থনৈতিক গুরুত্ব রয়েছেঃ
* প্রচুর প্রোটিন থাকায় (শুষ্ক ওজনের ৬.৮-৪০%) এটি পশুখাদ্য হিসেবে ব্যবহার করা হয়;
* বর্জ্যজল শোধনে এটি বায়োফিল্টার হিসাবে কাজ করে;
* মাছ ও পশু খামারে খাদ্য হিসাবে ব্যবহৃত হয়;
* মায়ানমার, লাওস ও উত্তর থাইল্যান্ডে Wolffia arrhiza সালাদ হিসেবে খাওয়া হয়।

## আরও দেখুন
* কচুরিপানা।

## তথ্যসূত্র

## বহিঃসংযোগ
* ক্ষুদিপানা - বাংলাপিডিয়া হতে সংকলীত নিবন্ধ।

বিষয়শ্রেণী:জলজ উদ্ভিদ
বিষয়শ্রেণী:বাংলাদেশের উদ্ভিদ
আন্দাউজ

**আন্দাউজ** আফগানিস্তানের উত্তর-পূর্বাঞ্চলে এর বাদাখশন প্রদেশের একটি জনবহুল গ্রাম।

## আরো দেখুন
* বাদাখশন প্রদেশ

## তথ্যসূত্র

বিষয়শ্রেণী:বাদাখশন প্রদেশের জনবহুল এলাকা
অঙ্গাত

**অঙ্গাত** আফগানিস্তানের বাদাখশন প্রদেশে অবস্থিত একটি গ্রাম। বিংশ শতাব্দীর শেষের দিকে, সেখানে জনসংখ্যার প্রায় ছয়টির মত বসতবাড়ি ছিল।

## আরো দেখুন
* বাদাখশন প্রদেশ

## তথ্যসূত্র

বিষয়শ্রেণী:বাদাখশন প্রদেশের জনবহুল এলাকা
দারওয়াজ জেলা

**দারওয়াজ জেলা** ২০০৫ সাল পর্যন্ত আফগানিস্তানে বাদাখশন প্রদেশের একটি জেলা ছিল। এটি ঐতিহাসিক অঞ্চল হিসেবে দারওয়াজের অংশ ছিল যেটি বর্তমানে আফগানিস্তান এবং তাজিকিস্তানের মধ্যে বিভক্ত হয়ে গেছে। ২০০৫ সালে দারওয়াজ জেলাকে মইমায় জেলা, দারওয়াজী বালা জেলা এবং শেকায় জেলা বিভক্ত করা হয়। কিছু কিছু মানচিত্রে ময়মাই জেলার জন্য দারওয়াজ নামটি ব্যবহার করা হয়। ঐতিহাসিকভাবে জেলাটি দারওয়াজ এর রাজত্বের অংশ হিসেবে ব্যবহৃত হত যেখানে একটি অর্ধ স্বাধীন রাষ্ট্রের মর্যাদা নিয়ে মীরের শাসন চলত।

## তথ্যসূত্র

বিষয়শ্রেণী:বাদাখশন প্রদেশের জেলা
আমুর্ন

**আমুর্ন** আফগানিস্তানের উত্তর-পূর্বাঞ্চলের বাদাখশন প্রদেশের দারওয়াজ জেলার একটি গ্রাম।

## ভৌগোলিক অবস্থান
গ্রামটি তাজিকিস্তানের সীমান্তের কাছে অবস্থান করছে। এটি ইয়েলাক-ই আমুর্ন থেকে ১.৮ মাইল দুরত্বে অবস্থিত, দেলবাখ থেকে ৩.৯ মাইল দুরত্বে, আফগানিস্তানে মঞ্জেল থেকে ৪.৩ মাইল দুরত্ব, আবলুন থেকে ৪.৭ মাইল দুরত্বে অবস্থান করছে।

## যোগাযোগ ব্যবস্থা
আমুর্ন এম৪১ মোটরওয়েতে অবস্থান করছে যা তাজিকিস্তানের সাথে গিয়ে মিলিত হয়। পাশ্ববর্তী বিমানবন্দরটি ৪২ মাইল দুরে খোরোগে এর অবস্থিত।

## আরো দেখুন
* বাদাখশন প্রদেশ

## তথ্যসূত্র

বিষয়শ্রেণী:বাদাখশন প্রদেশের জনবহুল এলাকা
২০১৭–১৮ বাংলাদেশ ত্রি-দেশীয় সিরিজ

**২০১৭-১৮ বাংলাদেশ ত্রি-দেশীয় সিরিজ** একটি একদিনের আন্তর্জাতিক ক্রিকেট প্রতিযোগিতা যেটি ২০১৮ সালের জানুয়ারি বাংলাদেশে অনুষ্ঠিত হয়েছে। এটি বাংলাদেশ, শ্রীলঙ্কা ও জিম্বাবুয়ের মধ্যকার একটি ত্রিদেশীয় সিরিজ ছিল। 	শের-ই-বাংলা জাতীয় ক্রিকেট স্টেডিয়াম সব গুলো খেলার আয়োজন করে। এর আগে বলা হয়েছিল, সিলেট আন্তর্জাতিক ক্রিকেট স্টেডিয়াম তিনটি ম্যাচ আয়োজন করবে, চট্টগ্রাম এবং ঢাকায় বাকি ম্যাচগুলি অনুষ্ঠিত হবে।

ত্রিদেশীয় সিরিজের পরে শ্রীলঙ্কা বাংলাদেশের সাথে দুটি টি২০ আন্তর্জাতিক ম্যাচ খেলে এবং দুটি টেস্ট খেলে বাংলাদেশ সফর শেষ করে।

## দলীয় সদস্য

ত্রিদেশীয় সিরিজের জিম্বাবুয়ের বিপক্ষের ম্যাচে ডান পায়ের হ্যামস্ট্রিংয়ে চোট পান অ্যাঞ্জেলো ম্যাথিউস, তার পরিবর্তে দিনেশ চান্ডিমালকে অধিনায়কের দায়িত্ব দেয়া হয় ও তার পরিবর্তে সাদিরা সমরবিক্রমকে দলে অন্তর্ভুক্ত করা হয়। তৃতীয় ওডিআইর পর ইমরুল কায়েসকে দল থেকে বাদ দেয়া হয়। চতুর্থ ওডিআইয়ের সময় কুশল পেরেরা চোট পান এবং বাকি সিরিজ থেকে বাদ পড়েন। তার বদলি হিসেবে ধনঞ্জয় ডি সিলভাকে দলে নেয়া হয়।

## পয়েন্ট তালিকা

## ওডিআই সিরিজ
### ১ম ওডিআই

### ২য় ওডিআই

### ৩য় ওডিআই

### ৪র্থ ওডিআই

### ৫ম ওডিআই

### ৬ষ্ঠ ওডিআই

## ফাইনাল

## তথ্যসূত্র

## বহিঃসংযোগ
* ক্রিকইনফোতে সিরিজের পাতা 

বিষয়শ্রেণী:২০১৮-এ বাংলাদেশী ক্রিকেট
বিষয়শ্রেণী:২০১৮-এ শ্রীলঙ্কান ক্রিকেট
বিষয়শ্রেণী:২০১৮-এ জিম্বাবুয়ের ক্রিকেট
বিষয়শ্রেণী:২০১৭–১৮ আন্তর্জাতিক ক্রিকেট প্রতিযোগিতা
বিষয়শ্রেণী:শ্রীলঙ্কা ক্রিকেট দলের বাংলাদেশ সফর
বিষয়শ্রেণী:জিম্বাবুয়ে ক্রিকেট দলের বাংলাদেশ সফর
ঌ

থাম্ব|60px|বাংলা লিপিতে 'ঌ'

**ঌ** (নাম: **লি**, ) হল বাংলা বর্ণমালার একটি স্বরবর্ণ। এর পূর্ববর্তী বর্ণ হল ৠ এবং পরবর্তী বর্ণ হল ৡ। বাংলা বর্ণমালায় এই বর্ণটির উল্লেখ বহুল প্রচলিত হলেও বাংলা শব্দের বানানে এর কোনও ব্যবহার নেই।

## কম্পিউটিং কোড
### স্বতন্ত্র

### নির্ভরশীল

## আরও দেখুন
* ৡ (দীর্ঘ লি)

বিষয়শ্রেণী:বাংলা বর্ণমালা
ব্রডসাইড (অ্যালবাম)

২০১২ সালের ১৫ অক্টোবর বিলোহেডের চতুর্থ পূর্নাঙ্গ অ্যালবাম **ব্রডসাইড**  মুক্তি পায়। ২০১২ সালের মার্চে রকফিল্ড স্টুডিওতে কয়েক সপ্তাহ ধরে অ্যালবামটির রেকর্ড করা হয়। প্রাথমিকভাবে ২৫টি গান অ্যালবামের জন্য নির্বাচিত হলেও এর মধ্যে মাত্র ১৪টি গান বাণিজ্যিকভাবে রেকর্ড করা হয় (যা প্রচুর সুখ্যাতি লাভ করে)। অ্যালবামটির প্রযোজক ছিলেন **'হেডোনিজম**' খ্যাত জন লেকি।

অ্যালবামের প্রায় সব গান একই ধাঁচের, ব্রডসাইড গানটি ঐতিহ্যবাহী লোকগীতি গানের আদলে লেখা (এর মধ্যে কয়েকটিমাত্র অনেক বছরের পুরোনো সংস্করণের আদলে মোড়ানো যা ব্যান্ডটির গানে একটি নতুন বিষেশত্ব প্রদান করেছে।

অ্যালবামটি ইউকে টপ চার্টের ১৬তম স্থান দখল করে,   এককভাবে মুক্তিপ্রাপ্ত কোনো লোকগীতি সংগীতের অ্যালবামের জন্য যা সত্যিই চমকপ্রদ। এছাড়া অ্যালবামটি যুক্তরাজ্যেও এককভাবে টপ চার্টের শীর্ষ স্থান দখল করেছিল।

## একক

একক গান "১০,০০০ মাইলস অ্যাওয়ে" সেপ্টেম্বরের শেষদিকে মুক্তি পায় এবং বিবিসি রেডিও ২ ওয়েভে অক্টোবরের বেশ কয়েক সপ্তাহ ধরে প্লেলিস্টে অবস্থান করে। উল্লেখ্য, জানুয়ারিতে অ্যালবামের দ্বিতীয় একক "Roll the Woodpile Down" (রেডিও সংস্করণ), বিবিসি রেডিও ২ এর 'তালিকা এ' তে অবস্থান করেছিল। রেডিও সংস্করণটি তৈরি করেন পিট ক্রাইগি (পেট শপ বয়েজ)।

## গানের তালিকা

**অতিরিক্ত গান**

উভয় বোনাস ট্র্যাক 'ওয়াইল্ড অ্যান্ড রেইন' ও '১০,০০০ মাইলস অ্যাওয়ে' আইটিউনস ও 'বোনাস ট্র্যাক সংস্করণ'এ প্রদর্শিত প্রদর্শিত হয়।

## শিল্পীবৃন্দ
* জন বোডেন- লিড ভোকালস, ফিডল
* বেঞ্জি কারকপ্যাট্রিক - গিটার, বুজুকি,ম্যানোলিন, ব্যাঞ্জো, কণ্ঠ
* জন স্পাইডারস - মেলোডিয়ান, অ্যাংলো কনসারটিনা, ক্লেভোইলা, ভোকালস
* অ্যান্ডি মেলন- ট্রাম্পেট, ভোকালস
* জাস্টিন থারগার - ট্রম্বোন, ভোকালস
* ব্রেন্ডান কেলি - স্যাক্সোফোন, ব্যাস ক্লারিনেট, ভোকালস
* এড নিউহজার - হেলিকন, টুবা, ভোকালস
* পীট ফ্লাড - পারকিউশন, ভোকালস
* র‍্যাচেল ম্যাকশেইন - সিলো, ফিডল, ভোকালস
* পওল সারটিন - ফিডল, ওবোই, ভোকালস
* স্যাম শুইনী - ফিডল, ইংলিশ ব্যাগপাইপস, ভোকালস

## তথ্যসূত্র

বিষয়শ্রেণী:২০১২-এর অ্যালবাম
বিষয়শ্রেণী:বিলোহেডের অ্যালবাম
সবুজ ডানা পাইটিলিয়া

**সবুজ ডানাবিশিষ্ট পাইিটিলিয়া** (পাইটিলিয়া মেলাবা) আফ্রিকাতে প্রাপ্ত এস্ট্রিডিড ফিঞ্চের একটি সাধারণ প্রজাতি। সারা বিশ্বে আনুমানিক প্রায় ৬,০০০,০০০ বর্গ কিলোমিটার (২৩০০,০০০ বর্গমিটার) জুড়ে এরা বিস্তৃত।

এটি সাব-সাহারান আফ্রিকা জুড়ে বিস্তৃত, যদিও এটি মহাদেশের কেন্দ্রীয়, দক্ষিণ এবং উপকূলীয় পশ্চিমা অংশগুলোয় খুব কম দেখা যায়। এরা দুইটি উপজাতে বিভক্ত- দক্ষিণে নোমিনেট মেলবা এবং উত্তরের মাপকাঠি, যা কখনও কখনও পৃথক প্রজাতি হিসাবে গণ্য করা হয়। সাধারণত, এদেরকে দুটি গ্রুপের মধ্যে অতিরিক্ত উপজাতি হিসেবে সনাক্ত করা হয়।

## উৎস
অ্যান্টোনিও আন্নাজ-ভিলেনা এট আল-এর মাধ্যমে মূল ও ফিজোনেনিটি পাওয়া গেছে। এস্ট্রিলডিডাই সম্ভবত ভারতে জন্ম এবং (আফ্রিকা এবং প্রশান্ত মহাসাগরীয় উপদ্বীপের দিকে ছড়িয়ে ছিটিয়ে রয়েছে)।

## গ্যালারী

চিত্র:Green-winged Pytilia SMTC.jpg|পুরুষ প্রজাতি, সান দিয়েগো চিড়িয়াখনা
চিত্র:Green-winged Pytilia, Serengeti.jpg|পুরুষ প্রজাতি, সেরেঙ্গেতি, তাঞ্জানিয়া


বিষয়শ্রেণী:সাহারা-নিম্ন আফ্রিকার পাখি
বিষয়শ্রেণী:১৭৫৮-এ বর্ণিত পাখি
বিষয়শ্রেণী:কার্ল লিনিয়াস কর্তৃক নামকরণকৃত প্রাণীর ট্যাক্সা
পোকখালী ইউনিয়ন

**পোকখালী** বাংলাদেশের কক্সবাজার জেলার অন্তর্গত ঈদগাঁও উপজেলার একটি ইউনিয়ন।

## আয়তন
পোকখালী ইউনিয়নের আয়তন ৭৪৪১ একর (৩০.১১ বর্গ কিলোমিটার)।

## জনসংখ্যা
২০১১ সালের পরিসংখ্যান অনুযায়ী পোকখালী ইউনিয়নের লোকসংখ্যা ২১,০৪৮ জন। এর মধ্যে পুরুষ ১০,৫৩১ জন এবং মহিলা ১০,৫১৭ জন।

## অবস্থান ও সীমানা
ঈদগাঁও উপজেলার উত্তর-পশ্চিমাংশে পোকখালী ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১৮ কিলোমিটার। এ ইউনিয়নের দক্ষিণে চৌফলদণ্ডী ইউনিয়ন; পূর্বে জালালাবাদ ইউনিয়ন ও ইসলামাবাদ ইউনিয়ন; উত্তরে ইসলামপুর ইউনিয়ন, বাঁকখালী নদী ও চকরিয়া উপজেলার খুটাখালী ইউনিয়ন এবং পশ্চিমে মহেশখালী চ্যানেল, মহেশখালী উপজেলার শাপলাপুর ইউনিয়ন ও ছোট মহেশখালী ইউনিয়ন অবস্থিত।

## প্রশাসনিক কাঠামো
পোকখালী ইউনিয়ন ঈদগাঁও উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম ঈদগাঁও থানার আওতাধীন। এ ইউনিয়ন জাতীয় সংসদের ২৯৬নং নির্বাচনী এলাকা কক্সবাজার-৩ এর অংশ। এটি ৩টি মৌজায় বিভক্ত।

ওয়ার্ডভিত্তিক এ ইউনিয়নের গ্রামগুলো হল:

## শিক্ষা ব্যবস্থা
পোকখালী ইউনিয়নের সাক্ষরতার হার ৩৪.২৫%। এ ইউনিয়নে ২টি মাধ্যমিক বিদ্যালয়, ৪টি দাখিল মাদ্রাসা ও ৭টি প্রাথমিক বিদ্যালয় রয়েছে।

## শিক্ষা প্রতিষ্ঠান
;মাধ্যমিক বিদ্যালয়
* গোমাতলী উচ্চ বিদ্যালয়
* পোকখালী আদর্শ উচ্চ বিদ্যালয়

;মাদ্রাসা
* ইছাখালী ইসলামিয়া দাখিল মাদ্রাসা
* গোমাতলী মুন্সাহানিকা বালিকা দাখিল মাদ্রাসা
* নাইক্যংদিয়া এস টি দাখিল মাদ্রাসা
* হযরত উম্মে হানী (রা.) বালিকা দাখিল মাদ্রাসা

;প্রাথমিক বিদ্যালয়
* উত্তর গোমাতলী মোহাজের সরকারি প্রাথমিক বিদ্যালয়
* নাইক্যংদিয়া সরকারি প্রাথমিক বিদ্যালয়
* পশ্চিম গোমাতলী সরকারি প্রাথমিক বিদ্যালয়
* পশ্চিম পোকখালী সরকারি প্রাথমিক বিদ্যালয়
* পূর্ব গোমাতলী সরকারি প্রাথমিক বিদ্যালয়
* পূর্ব পোকখালী সরকারি প্রাথমিক বিদ্যালয়
* মধ্যম পোকখালী সরকারি প্রাথমিক বিদ্যালয়

## যোগাযোগ ব্যবস্থা
পোকখালী ইউনিয়নে যোগাযোগের প্রধান সড়ক হল কক্সবাজার-পোকখালী সড়ক। প্রধান যোগাযোগ মাধ্যম সিএনজি চালিত অটোরিক্সা।

## খাল ও নদী
পোকখালী ইউনিয়নের পূর্ব ও উত্তর প্রান্ত দিয়ে ঈদগাঁও নদী প্রবাহিত হয়ে মহেশখালী চ্যানেলে মিশেছে এবং পশ্চিমে বয়ে চলেছে মহেশখালী চ্যানেল।

## হাট-বাজার
পোকখালী ইউনিয়নের প্রধান হাট/বাজার হল মুসলিম বাজার।

সেতুর ঘাট বাজার 

গোমাতলী বাজার 

জার 

## জনপ্রতিনিধি
* বর্তমান চেয়ারম্যান: রফিক আহমদ
* ইউনিয়ন আওয়ামী লীগের সভাপতি : হেলাল উদ্দিন 
* ইউনিয়ন আওয়ামী লীগের সাধারণ সম্পাদক : সাজ্জাদুল ইসলাম 
*
*
*

## আরও দেখুন
* ঈদগাঁও উপজেলা
* ঈদগাঁও থানা
* কক্সবাজার জেলা

## তথ্যসূত্র

বিষয়শ্রেণী:ঈদগাঁও উপজেলার ইউনিয়ন
ইগনোস্তা ল্যাথুনিনিয়া

***ইগনোস্তা ল্যাথুনিনিয়া*** টরট্রিক্রিডে পরিবারের মথের একটি প্রজাতি। এটি দক্ষিণ ইউরোপ (ইবেরিয়ান উপদ্বীপ থেকে পেলোপোনিসে এবং জার্মানি থেকে উরাল পর্বতমালা এবং ককেশাস অঞ্চল),উত্তর আফ্রিকা (আলজেরিয়া), এশিয়া মাইনর, আর্মেনিয়া এবং ইরান পাওয়া যায়।

এদের আকার প্রায় ২১-২৭ মিমি হয়। প্রাপ্তবয়স্ক মথ মে থেকে জুন পর্যন্ত বংশবিস্তার করে।

## উদ্ধৃতি
এয়ার সিলেট

থাম্ব|ডান|২০০৯ সালে আইসল্যান্ডীয় বোয়িং ৭৫৭-২০০ এয়ার সিলেটের সাথে ইজারাকৃত
**এয়ার সিলেট** পিএলসি (পাবলিক লিমিটেড কোম্পানি) ২০০৭ সালের শুরুর দিকে বাংলাদেশের সিলেট অঞ্চলের ব্রিটিশ বাংলাদেশি ব্যবসায়ীদের দ্বারা প্রতিষ্ঠিত হয়। **এয়ার সিলেট এজি** পূর্ণ মালিকানাধীন অস্ট্রিয়ান বিমান ছিল এবং পিলসির সহায়ক ছিল যা বার্মিংহাম বিমানবন্দর থেকে ভিয়েনায় কারিগরি বিরতি নিয়ে অমৃতসরে যাত্রী পরিবহন সেবা দিত। সৌদি আরবের জেদ্দা থেকেও এয়ার সিলেট যাত্রী নেয়ার অনুমতি পায়।
## ইতিহাস
এয়ার সিলেট পিএলসি যুক্তরাজ্যের পাবলিক লিমিটেড কোম্পানির কাছ থেকে রেজিস্টারভুক্ত ছিল, যেটাতে প্রাথমিকভাবেই যুক্তরাজ্যের বাংলাদেশি সিলেটিদের কাছে থেকে ১কোটি ব্রিটিশ পাউন্ড বিনিয়োগ করা হয়। এয়ার সিলেট এজি, এয়ার সিলেট পিএলসির একটি পূর্ণাঙ্গ মালিকানাধীন সহায়ক ছিল এবং ২৬ মে ২০০৮ সালে অস্ট্রিয়ান-এওসি এবং অপারেটিং লাইসেন্স লাভ করে। এ.ও.সি এবং ওএল এর আনুষ্ঠানিক নোটিশ ইউরোপীয় ইউনিয়নের অফিসিয়াল জার্নালে(২০০৮/সি ১৭৮/১৫) প্রকাশিত হয়েছে। 

২০০৯ সালের ৪ এপ্রিল গাদায়ির ইউরোপীয় এয়ারলাইন্সের একটি ওয়েট-লিস্‌ড বোয়িং ৭৫৭-২০০ ব্যবহার করে এটি পরিচালনা শুরু হয়। তবে, এক মাস পর ব্যবসায় অধঃপতন হয়ে আবারো রুট বন্ধ হয়ে যায়।
## তথ্যসূত্র

## বহিঃসংযোগ

* অফিশিয়াল সাইট

বিষয়শ্রেণী:অস্ট্রিয়ার বিলুপ্ত বিমান
বিষয়শ্রেণী:২০০৭-এ প্রতিষ্ঠিত বিমান
বিষয়শ্রেণী:২০০৯-এ বন্ধ হয়ে যাওয়া বিমান
বিষয়শ্রেণী:২০০৯-এ বিলুপ্ত বিমান পরিবহন সংস্থা
যক্ষ্মা নিরাময় ও নিয়ন্ত্রণ প্রশিক্ষণ ইনস্টিটিউট

**যক্ষ্মা নিরাময় ও নিয়ন্ত্রণ প্রশিক্ষণ ইনস্টিটিউট** বাংলাদেশের ঢাকায় অবস্থিত একটি বিশেষায়িত প্রশিক্ষণ প্রতিষ্ঠান। এই প্রতিষ্ঠানটি ১৯৫৩ সালে *যক্ষ্মা হাসপাতাল* হিসাবে প্রতিষ্ঠিত হলেও পরবর্তীতে বিশেষায়িত প্রশিক্ষণ কেন্দ্র হিসাবে পরিচালিত হতে থাকে।

## ইতিহাস
এই প্রতিষ্ঠানটি ১৯৫৩ সালে *যক্ষ্মা হাসপাতাল* হিসাবে তৎকালীন পূর্ব পাকিস্তানের (বর্তমানঃ বাংলাদেশ) ঢাকার চাঁনখাঁরপুল এলাকায় স্থাপন করা হয়।

## অবকাঠামো ও ব্যবস্থাপনা
এই প্রতিষ্ঠানটিতে একজন তত্ত্বাবধায়কের অধীনে ৯ জন পূর্ণকালীন ডাক্তারের সাথে ২ জন নার্স ও ৭ জন স্বাস্থ্যকর্মী কর্মরত রয়েছেন।

## সেবাদান
এখানে যক্ষ্মা আক্রান্ত রোগীদের চিকিৎসা ও বিশেষজ্ঞ সেবা প্রদানের পাশাপাশি প্যাথোলজিক্যাল ও এক্স-রেও করা হয়। প্রতিদিন প্রায় ২৫০ জন রোগী এখান থেকে সেবা গ্রহণ করে।

## আরও দেখুন
* যক্ষ্মা।

## তথ্যসূত্র

## বহিঃসংযোগ
* যক্ষ্মা নিরাময় ও নিয়ন্ত্রণ প্রশিক্ষণ ইনস্টিটিউট - বাংলাপিডিয়া হতে সংকলীত নিবন্ধ।

বিষয়শ্রেণী:১৯৫৩-এ প্রতিষ্ঠিত
তারকেশ্বর সেনগুপ্ত

**তারকেশ্বর সেনগুপ্ত** (১৫ এপ্রিল ১৯০৫ -  ১৬ সেপ্টেম্বর ১৯৩১) ভারতের স্বাধীনতা আন্দোলনকারী ও চট্টগ্রাম অস্ত্রাগার লুন্ঠনের অন্যতম কর্মী। তিনি সূর্য সেন এর বিপ্লবী দলের সদস্য ছিলেন।

## প্রারম্ভিক জীবন
তারকেশ্বর সেনগুপ্ত ১৯০৫ খ্রিষ্টাব্দের ১৫ এপ্রিল ব্রিটিশ ভারতের, বরিশাল জেলার গাইলা গ্রামে মধ্যবিত্ত পরিবারে জন্মগ্রহণ করেন। তার পিতার নাম হরিচরণ সেনগুপ্ত। তার পারিবারিক পরিবেশে দেশপ্রেমের ধারণা নিয়ে তিনি অনুপ্রাণিত হয়ে ছিলেন। ১৯২৪ সালে গৈলা স্কুল থেকে ম্যাট্রিক পরীক্ষায় উত্তীর্ণ হন ও ১৯২৬ খ্রি. বরিশাল ব্রজমোহন কলেজ থেকে আই.এ. পরীক্ষা দেন কিন্তু অকৃতকার্য হন।

## বিপ্লবী কর্মকাণ্ড
তারকেশ্বর সেনগুপ্ত ছিলেন একজন বিপ্লবী সমাজকর্মী। তিনি গাইলা শাখার যুগান্তর গ্রুপের সাথে যুক্ত ছিলেন। ১৯২৫ সালে তিনি শঙ্কর মঠ এবং গাইলা সেবাশ্রমের সাথে যুক্ত হন। ব্রিটিশবিরোধী আন্দোলনে যোগ দিয়ে গ্রেফতার হন এবং কয়েক মাসের জন্য কারাবাস ভোগ করেন। তিনি লবণ সত্যাগ্রহ আন্দোলনে যোগ দেন এবং আবার ডি.আই শাসনে গ্রেফতার হন। তাকে হিজলি কারাগারে পাঠান হয়।

## মৃত্যু
১৯৩১ খ্রিষ্টাব্দের ১৬ই সেপ্টেম্বর হিজলি ডিটেনশন ক্যাম্পে তারকেশ্বর সেনগুপ্ত ও তার অন্য সাথী সন্তোষ কুমার মিত্রকে পুলিস গুলি  করে হত্যা করেন।

## তথ্যসূত্র

বিষয়শ্রেণী:পূর্ববঙ্গের ব্রিটিশ উপনিবেশবাদ বিরোধী বিপ্লবী
বিষয়শ্রেণী:গৈলার ব্যক্তি
বিষয়শ্রেণী:১৯০৫-এ জন্ম
বিষয়শ্রেণী:১৯৩১-এ মৃত্যু
বিষয়শ্রেণী:সরকারি ব্রজমোহন কলেজের প্রাক্তন শিক্ষার্থী
বিষয়শ্রেণী:২০শ শতাব্দীর ভারতীয় ব্যক্তি
বিষয়শ্রেণী:বরিশাল জেলার সক্রিয়কর্মী
চাঁপাইনবাবগঞ্জ স্টেডিয়াম

**চাঁপাইনবাবগঞ্জ পুরাতন স্টেডিয়াম** (পূর্বে **চাঁপাইনবাবগঞ্জ জেলা স্টেডিয়াম** নামে পরিচিত ছিল)১৯৬০ সালে নির্মিত, বাংলাদেশের একটি জেলা পর্যায়ের স্টেডিয়াম। স্টেডিয়ামটি চাঁপাইনবাবগঞ্জ জেলার চাঁপাইনবাবগঞ্জ পৌরসভায় সরকারী কলেজের পূর্ব পাশে, নিউ মার্কেটের দক্ষিণে, কালেক্টরিয়েট আম বাগানের পশ্চিমে, ভি আই পি রোডে অবস্থিত। স্টেডিয়ামটি জেলার প্রথম স্টেডিয়াম। অন্য স্টেডিয়াম গুলি হচ্ছে- নব নির্মিত ডাঃ আ.আ.ম. মেসবাহুল হক বাচ্চু স্টেডিয়াম এবং শিবগঞ্জ উপজেলা স্টেডিয়াম। বাংলাদেশের অন্যান্য সকল ক্রীড়া ভেন্যুর মতই এই স্টেডিয়ামটি জাতীয় ক্রীড়া পরিষদের অধিভুক্ত ও জেলা ক্রীড়া সংস্থার তত্ত্বাবধায়নে রয়েছে।

## কাঠামো ও বৈশিষ্ট্য
স্টেডিয়ামটি আয়তাকার। মাঠ প্রাকৃতিক ঘাসে আবৃত। স্টেডিয়ামের পশ্চিম ছয় সারি ও দক্ষিণ পাশে দশ সারি বিশিষ্ট কংক্রিট নির্মিত দর্শক গ্যালারি রয়েছে। উত্তর পাশে স্টেডিয়ামের প্রবেশমুখ ও প্যাভিলিয়ন রয়েছে। পূর্ব পাশে গ্যালারি নেই। স্টেডিয়ামের সংলগ্ন একটি জিমনাসিয়াম ও দক্ষিণ পূর্ব কোনে লন টেনিস খেলার কোর্ট রয়েছে।

## ব্যবহার
এই স্টেডিয়ামে বাংলাদেশের জাতীয় দিবস সমূহের কর্মসুচী ও বিভিন্ন ক্রীড়া প্রতিযোগিতা বিশেষ করে ক্রিকেট, ফুটবল, হ্যান্ডবল ব্যাডমিন্টন,ভলিবল খেলোয়াড় বাছাই এবং মেলা হয়ে থাকে।
* ১৩-১৮ ফেব্রুয়ারি, ২০১৯ঃ এই স্টেডিয়ামে এসএমই পণ্য মেলা আয়োজিত হয়।
* ২২-২৮ জুলাই, ২০১৯ঃ এই স্টেডিয়ামে ফলদ ও বনজ বৃক্ষ মেলা আয়োজিত হয়।
* এই স্টেডিয়ামের চত্তর থেকে *অলিম্পিক ডে রান* শুরু হয়ে থাকে।

## তথ্যসূত্র

বিষয়শ্রেণী:বাংলাদেশের ক্রিকেট মাঠ
বিষয়শ্রেণী:বাংলাদেশের ফুটবল মাঠ
বিষয়শ্রেণী:বাংলাদেশের স্টেডিয়াম
বিষয়শ্রেণী:১৯৬০-এ প্রতিষ্ঠিত
বিষয়শ্রেণী:চাঁপাইনবাবগঞ্জের ক্রীড়া অনুষ্ঠানস্থল